So Aware Yɛ Ayɔnkofa Araa Kwa? | Nea Bible Ka\nKENKAN WƆ Afrikaans Albanian Amharic Arabic Armenian Bulgarian Cebuano Chichewa Chinese Mandarin (Simplified) Chinese Mandarin (Traditional) Chitonga Cibemba Croatian Czech Danish Dutch Efik English Estonian Ewe Finnish French Georgian German Greek Hebrew Hiligaynon Hungarian Icelandic Igbo Iloko Indonesian Italian Japanese Kinyarwanda Kirghiz Kirundi Korean Lingala Lithuanian Malagasy Maltese Myanmar Norwegian Polish Portuguese Romanian Russian Sepedi Serbian Serbian (Roman) Sesotho (Lesotho) Shona Sinhala Slovak Slovenian Spanish Swahili Swedish Tagalog Tahitian Thai Tigrinya Tsonga Tswana Turkish Twi Ukrainian Xhosa Zulu\nSo aware yɛ ayɔnkofa bi kɛkɛ?\n“Nea Onyankopɔn aka abom no, mma onipa biara nntetew mu.”—Mateo 19:6.\nOnyankopɔn ani so no, aware nyɛ nnipa baanu bi ntam ayɔnkofa bi kɛkɛ. Ɛyɛ ɔbarima ne ɔbea ntam abusuabɔ a ɛyɛ kronkron. Bible ka sɛ: “Abɔde mfiase no ‘[Onyankopɔn] yɛɛ wɔn ɔbarima ne ɔbea. Eyi nti na ɔbarima begyaw ne papa ne ne maame hɔ, na wɔn baanu no ayɛ ɔhonam koro’ . . . Enti nea Onyankopɔn aka abom no, mma onipa biara nntetew mu.” *—Marko 10:6-9; Genesis 2:24.\nAsɛm “nea Onyankopɔn aka abom no,” nkyerɛ sɛ wɔhyehyɛ aware wɔ ɔsoro. Mmom, sɛ Bible ka sɛ yɛn Bɔfo no na Ɔhyehyɛɛ aware a, na ɛrekyerɛ aniberesɛm a ɛwɔ saa abusuabɔ no mu. Awarefo a wokura adwene a ɛte saa no bu no sɛ ɛyɛ kronkron, na ɛyɛ abusuabɔ a ɛsɛ sɛ ɛtena hɔ daa, na ɛhyɛ wɔn bo a wɔasi sɛ wɔbɛma wɔn aware agyina no mu den. Enti sɛ okunu ne ɔyere hwehwɛ Bible mu akwankyerɛ de di wɔn asɛyɛde ho dwuma a, ebesi wɔn yiye.\nDɛn ne ɔbarima no asɛde?\n“Okunu yɛ ne yere ti.”—Efesofo 5:23.\nSɛ abusua asetena bɛkɔ yiye a, ɛsɛ sɛ obi sisi nneɛma ho gyinae. Bible no de saa asɛyɛde no ahyɛ okunu nsa. Nanso ɛno nkyerɛ sɛ ɛsɛ sɛ ɔyɛ osisifo anaa kankabi. Anaasɛ obu n’ani gu n’asɛyɛde so, na opia biribiara to ɔbea no so na atew obu a ɔbea no wɔ ma no no so. Mmom no, Onyankopɔn hwehwɛ sɛ ɔyɛ adwuma den de hwɛ ne yere na odi no ni sɛ ne hokafo a ɔwɔ ne mu ahotoso na ɔbɛn no paa. (1 Timoteo 5:8; 1 Petro 3:7) Efesofo 5:28 ka sɛ, “Ɛsɛ sɛ okununom dɔ wɔn yerenom sɛ wɔn ankasa nipadua.”\nOkunu a ɔdɔ ne yere ankasa no wɔ obu ma nea ɔyere no tumi yɛ na ofi obu mu susuw n’adwenkyerɛ ho, titiriw wɔ nneɛma a ɛfa abusua no ho. Ɛnsɛ sɛ abusua ti a ɔyɛ nti, ɔyɛ katee. Bere a Onyankopɔn somfo Abraham amfa ne yere afotu pa a ɛfa abusua no ho anyɛ adwuma no, Yehowa Onyankopɔn ka kyerɛɛ no sɛ: “Tie no.” (Genesis 21:9-12) Abraham fii ahobrɛase mu gye toom, na asomdwoe ne biakoyɛ baa n’abusua mu, na wonyaa Onyankopɔn nhyira nso.\nDɛn ne ɔbea no asɛde?\n“Ɔyerenom, mommrɛ mo ho ase mma mo ankasa mo kununom.”—1 Petro 3:1.\nAnsa na ɔrebɔ ɔbea ama ɔbarima a odi kan no, Onyankopɔn kae sɛ: “Enye sɛ onipa no nko bɛtena. Merebɛyɛ ɔboafo ama no, ɔhokafo a ɔfata no.” (Genesis 2:18) Sɛ biribi fata ade a, ɛma ade no di mũ anaa ɛyɛ pɛ. Enti Onyankopɔn ammɔ ɔbea sɛ ɔne ɔbarima nyɛ pɛ anaa ɔne no nsi akan, na mmom sɛ ɔbɛyɛ ne hokafo. Enti sɛ wɔka bom a, wobetumi adi asɛyɛde a Onyankopɔn de hyɛɛ wɔn nsa sɛ wɔnwo na wɔnhyɛ asase so ma no ho dwuma.—Genesis 1:28.\nOnyankopɔn maa ɔbea no nipadua, adwene, ne nkate ahorow a ɛfata a obetumi de adi n’asɛyɛde ho dwuma yiye. Sɛ ɔde di dwuma nyansam a, ɛma n’aware sɔ boro so na ne kunu koma tɔ ne yam. Wɔ Onyankopɔn ani so no, ɔbea pa a ɔte saa fata nkamfo. *—Mmebusɛm 31:28, 31.\n^ nky. 5 Bible mma awaregyae ho kwan, gye sɛ egyina aguamammɔ nkutoo so.—Mateo 19:9.\n^ nky. 14 Awarefo benya nyansahyɛ a ɛfa aware ne abusua asetena ho a ɛba daa wɔ Nyan! mu wɔ ɔfã a ɛne “Mmoa a Wɔde ma Abusua No.”\nAware Aware Ne Abusua\nNsɛmmisa mmienu bi wɔ hɔ a, ebetumi aboa wo ama w’aware asɔ.\nSo Aware Yɛ Ayɔnkofa Araa Kwa?\nBible Ka Ɔbarima ne Ɔbarima ne Ɔbaa ne Ɔbaa Awareɛ Ho Asɛm Anaa?\nAware Dodow Ye?


1 Ahene 9 | Intanɛt So Bible| Wiase Foforɔ Nkyerɛaseɛ\n1 Ahene 9:1-28\n9 Bere a Solomon wiee Yehowa fie+ ne ahemfie+ no ne biribiara a ɛbaa Solomon komam sɛ ɔbɛyɛ+ no ara pɛ, 2 Yehowa yii ne ho adi kyerɛɛ Solomon ne mprenu so sɛnea oyii ne ho adi kyerɛɛ no Gibeon no.+ 3 Ɛnna Yehowa ka kyerɛɛ no sɛ: “Mate wo mpaebɔ+ ne wo nkotɔsrɛ a wode baa m’anim bɛsrɛɛ me no. Mayɛ ofie a woasi yi kronkron+ de me din ato so+ kosi daa; m’aniwa+ ne me koma bɛtena hɔ daa.+ 4 Na wo, sɛ wode koma a edi mũ+ ne teeyɛ+ nantew+ m’anim sɛnea wo papa Dawid+ nantew m’anim no, na woyɛ nea mahyɛ wo+ nyinaa, na wudi m’ahyɛde+ ne m’atemmusɛm+ so a, 5 me nso mɛma w’ahengua atim Israel so daa, sɛnea mehyɛɛ wo papa Dawid bɔ no, sɛ, ‘Obusuani a ɔbɛtena Israel ahengua so remmɔ wo.’+ 6 Na sɛ mo ne mo mma dan mo ho fi m’akyi,+ na moanni me mmara nsɛm ne m’ahyɛde a mede asi mo anim no so, na mokɔ kɔsom anyame foforo+ na mokotow wɔn a, 7 ɛnde me nso metwa Israel afi asase a mede ama wɔn no so,+ na ofie a mayɛ no kronkron ama me din yi, mɛtow afi m’anim akyene,+ na wɔde Israel aka asɛm aserew+ adi ho fɛw aman nyinaa mu. 8 Na ofie yi bɛdan amamfõ,+ na obiara a otwam no de ahodwiriw+ bɛhwɛ na wabɔ hwirema aka sɛ, ‘Ɛyɛɛ dɛn na Yehowa yɛɛ asase ne ofie yi sɛɛ?’+ 9 Na wɔbɛka sɛ, ‘Wɔagyaw Yehowa, wɔn Nyankopɔn a oyii wɔn agyanom fii Egypt asase so+ no ntia; wɔagyaw no hɔ akodi anyame foforo+ akyi na wɔakotow asɔre wɔn. Ɛno nti na Yehowa de amanehunu yi nyinaa aba wɔn so no.’”+ 10 Solomon de mfe aduonu na esii afie abien no, Yehowa fie+ ne ahemfie+ no, 11 (ná Tiro hene Hiram+ de kyeneduru ne ɔpopaw nnua ne sika dodow biara a Solomon pɛ+ aboa no,)+ na ɛno akyi no, Ɔhene Solomon de nkurow aduonu a ɛwɔ Galilea asase so+ maa Hiram. 12 Ɛnna Hiram fi Tiro kɔhwɛɛ nkurow a Solomon de maa no no, nanso n’ani annye ho+ koraa. 13 Enti obisaa no sɛ: “Me nua, nkurow bɛn na wode ama me yi?” Na wɔbɛfrɛɛ no Kabul Asase de besi nnɛ. 14 Hiram soma ma wɔde sika dwetikɛse ɔha aduonu kɔmaa ɔhene.+ 15 Apaafo+ a Ɔhene Solomon ma wosii Yehowa fie+ ne n’ankasa fie ne Milo*+ ne Yerusalem fasu+ ne Hasor+ ne Megido+ ne Geser+ no ho nsɛm ni. 16 (Ná Egypt hene Farao akɔ Geser so akɔko agye de ogya ahyew, na Kanaanfo+ a wɔtete kurow no mu nso, wakunkum wɔn. Enti ɔde maa ne babea,+ Solomon yere no, de gyaa no kwan.) 17 Na Solomon san kyekyee Geser ne Anafo Bet-Horon,+ 18 ne Baalat+ ne Tamar a ɛwɔ sare so, asase no so, 19 ne adekora+ nkurow a abedi Solomon nsam, ne nteaseɛnam nkurow+ no ne apɔnkɔsotefo nkurow, ne biribiara a Solomon ani gyee ho+ a ɔpɛe sɛ ɔyɛ wɔ Yerusalem ne Lebanon ne nsase a odi so no nyinaa so. 20 Nkurɔfo a wɔkae a wofi Amorifo,+ Hitifo,+ Perisifo,+ Hiwifo+ ne Yebusifo+ mu a wɔnka Israelfo ho+ nyinaa no, 21 wɔn mma a wɔkaa asase no so a Israelfo antumi ansɛe wɔn+ no, Solomon hyɛɛ wɔn ma wɔyɛɛ nkoadwuma de besi nnɛ.+ 22 Israelfo de, Solomon amfa obiara anyɛ akoa;+ mmom na wɔyɛ akofo ne n’asomfo ne ne mmapɔmma ne n’akunini ne wɔn a wɔhwɛ ne nteaseɛnam ne n’apɔnkɔsotefo+ so. 23 Akunini so mpanyimfo a wɔhwɛɛ Solomon adwuma so no yɛ ahanum aduonum; wɔn na wɔhwɛɛ adwumayɛfo a wokura adwuma no mu so.+ 24 Farao babea+ no de, ofii Dawid Kurow+ mu kɔɔ ofie a wasi ama no no mu. Saa bere no na ɔhene kyekyee Milo.+ 25 Na Solomon bɔɔ afɔre mprɛnsa+ afe biara wɔ afɔremuka a osi maa Yehowa no so,+ ɔhyew afɔre ne asomdwoe afɔre. Na ɔhyew aduhuam wɔ afɔremuka+ a ɛwɔ Yehowa anim no so; owiee ofie no.+ 26 Ɔhene Solomon yeyɛɛ ahyɛn pii wɔ Esion-Geber+ a ɛbɛn Elot+ a ɛwɔ Po Kɔkɔɔ no ano wɔ Edom asase so no.+ 27 Ná Hiram taa soma ne nkoa,+ hyɛnmufo a wonim po so adwumayɛ, ma wɔkɔka Solomon nkoa ho, ma wɔde ahyɛn kɔ kwan so. 28 Na wɔkɔɔ Ofir,+ na wonyaa sika+ dwetikɛse ahanan aduonu de brɛɛ Ɔhene Solomon.\nHwɛ 1Sa 5:9 ase hɔ asɛm.\n1 Ahene 9


Wiase Nsɛm | Nyan! June 2014\nKENKAN WƆ Afrikaans Albanian Amharic Arabic Armenian Bulgarian Cebuano Chichewa Chinese Mandarin (Simplified) Chinese Mandarin (Traditional) Chitonga Croatian Czech Danish Dutch English Estonian Ewe Fijian Finnish French Georgian German Greek Hebrew Hiligaynon Hungarian Iloko Indonesian Italian Japanese Kinyarwanda Kirghiz Kirundi Korean Lingala Lithuanian Macedonian Malagasy Maltese Myanmar Norwegian Polish Portuguese Punjabi Romanian Russian Sepedi Serbian Serbian (Roman) Sesotho (Lesotho) Silozi Sinhala Slovak Slovenian Spanish Swahili Swahili (Congo) Swedish Tagalog Tahitian Thai Tigrinya Tsonga Tswana Turkish Twi Ukrainian Vietnamese Xhosa Zulu\nEfi January kosi September, afe 2013 no, awaregyae huruw kɔɔ soro paa wɔ Beijing kuro no mu. Wode toto afe 2012 deɛ ho a, na ɛkyerɛ sɛ awaregyae kɔɔ soro ɔha mu nkyɛm 41. Animdefo kyerɛ mu sɛ, deɛ ɛkɔfaa eyi bae ne ɛtow ho asɛm bi a abɛtɔ ɔman no mu nnansa yi. Sɛ awarefo tɔn wɔn fie a, sika no mu ɔha mu nkyɛm 20 kɔ aban hɔ. Nanso sɛ wɔagyae aware na wɔpɛ sɛ wɔtɔn fie foforo a, ɛtɔ da a wonnye wɔn saa tow no.\nAmanaman Nkabom no de ato gua sɛ, sɛ ɛbɛyɛ yiye a, anka amanfoɔ nwe mmoawammoawa te sɛ mmɛbɛ, asisirapɛ ne deɛ ɛkeka ho. Ɛno bɛma wɔanya nnuanennuro a ɛfata. Nneɛma a nnipa ntumi nni no, mmoawammoawa no tumi di, na nnipa nso awe mmoawammoawa no. Amanneɛbɔ bi a wɔde too gua nnansa yi kae sɛ yebetumi de mmoawammoawa “ayɛ yɛn nam.” Nanso amanneɛbɔ no san kae sɛ “ɛnyɛ ebinom akɔnnɔ sɛ wɔbɛwe saa mmoawammoawa no.”\nAyaresabea a wɔyɛ awoɔ aduro no, wɔagyegye mmadwoa ne mmarima ho nsuo afra ama nkwa aba mu; ɛhyehyɛ frigye mu nanso wonhu ne “wuranom.” Agya wɔn adwennwene efisɛ, ɛyɛ wɔn yaw sɛ wɔbɛto agu, na wɔto gu a, wobetumi anya asɛm. Ayaresabea bi deɛ, wɔkyerɛ sɛ mmadwoa a ɛte saa 1,000 na abedi wɔn hɔ. Wonhu ne wuranom “akyiri akwan.”\nBere bi a atwam no, na Katolekfo a wɔwɔ Ireland tumi ware asɔredan mu anaa aban mu. Efi 2013 reba yi deɛ ebinom tumi ware aban mu ma wɔn a wɔmpɛ nyamesom hyira aware no so ma wɔn. Sɛnea Reuters amanneɛbɔ bi kyerɛ no, sɛ “nkurɔfo bebree ware aban mu wie a, wɔpɛ sɛ obi nhyira so nanso wɔmpɛ sɛ wɔkɔ asɔredan mu.” Ɛde adwuma pii abrɛ kuw a wɔmpɛ nyamesom no.\nWiase Nsɛm—June 2014


歌 林 多 前 書 3 CUVS - Korintofo I 3 NA-TWI | Biblica América Latina\n歌 林 多 前 書 3 CUVS - Korintofo I 3 NA-TWI\n歌 林 多 前 書 3\n1弟 兄 们 ， 我 从 前 对 你 们 说 话 ， 不 能 把 你 们 当 作 属 灵 的 ， 只 得 把 你 们 当 作 属 肉 体 ， 在 基 督 里 为 婴 孩 的 。\n2 我 是 用 奶 喂 你 们 ， 没 有 用 饭 喂 你 们 。 那 时 你 们 不 能 吃 ， 就 是 如 今 还 是 不 能 。\n3 你 们 仍 是 属 肉 体 的 ， 因 为 在 你 们 中 间 有 嫉 妒 、 分 争 ， 这 岂 不 是 属 乎 肉 体 、 照 着 世 人 的 样 子 行 麽 ？\n4 有 说 ： 我 是 属 保 罗 的 ； 有 说 ： 我 是 属 亚 波 罗 的 。 这 岂 不 是 你 们 和 世 人 一 样 麽 ？\n5 亚 波 罗 算 甚 麽 ？ 保 罗 算 甚 麽 ？ 无 非 是 执 事 ， 照 主 所 赐 给 他 们 各 人 的 ， 引 导 你 们 相 信 。\n6 我 栽 种 了 ， 亚 波 罗 浇 灌 了 ， 惟 有 神 叫 他 生 长 。\n7 可 见 栽 种 的 ， 算 不 得 甚 麽 ， 浇 灌 的 ， 也 算 不 得 甚 麽 ； 只 在 那 叫 他 生 长 的 神 。\n8 栽 种 的 和 浇 灌 的 ， 都 是 一 样 ， 但 将 来 各 人 要 照 自 己 的 工 夫 得 自 己 的 赏 赐 。\n9 因 为 我 们 是 与 神 同 工 的 ； 你 们 是 神 所 耕 种 的 田 地 ， 所 建 造 的 房 屋 。\n10 我 照 神 所 给 我 的 恩 ， 好 像 一 个 聪 明 的 工 头 ， 立 好 了 根 基 ， 有 别 人 在 上 面 建 造 ； 只 是 各 人 要 谨 慎 怎 样 在 上 面 建 造 。\n11 因 为 那 已 经 立 好 的 根 基 就 是 耶 稣 基 督 ， 此 外 没 有 人 能 立 别 的 根 基 。\n12 若 有 人 用 金 、 银 、 宝 石 、 草 木 ， 禾 秸 在 这 根 基 上 建 造 ，\n13 各 人 的 工 程 必 然 显 露 ， 因 为 那 日 子 要 将 他 表 明 出 来 ， 有 火 发 现 ； 这 火 要 试 验 各 人 的 工 程 怎 样 。\n14 人 在 那 根 基 上 所 建 造 的 工 程 若 存 得 住 ， 他 就 要 得 赏 赐 。\n15 人 的 工 程 若 被 烧 了 ， 他 就 要 受 亏 损 ， 自 己 却 要 得 救 ； 虽 然 得 救 ， 乃 像 从 火 里 经 过 的 一 样 。\n16 岂 不 知 你 们 是 神 的 殿 ， 神 的 灵 住 在 你 们 里 头 麽 ？\n17 若 有 人 毁 坏 神 的 殿 ， 神 必 要 毁 坏 那 人 ； 因 为 神 的 殿 是 圣 的 ， 这 殿 就 是 你 们 。\n18 人 不 可 自 欺 。 你 们 中 间 若 有 人 在 这 世 界 自 以 为 有 智 慧 ， 倒 不 如 变 作 愚 拙 ， 好 成 为 有 智 慧 的 。\n19 因 这 世 界 的 智 慧 ， 在 神 看 是 愚 拙 。 如 经 上 记 着 说 ： 主 叫 有 智 慧 的 ， 中 了 自 己 的 诡 计 ；\n20 又 说 ： 主 知 道 智 慧 人 的 意 念 是 虚 妄 的 。\n21 所 以 无 论 谁 ， 都 不 可 拿 人 夸 口 ， 因 为 万 有 全 是 你 们 的 。\n22 或 保 罗 ， 或 亚 波 罗 ， 或 矶 法 ， 或 世 界 ， 或 生 ， 或 死 ， 或 现 今 的 事 ， 或 将 来 的 事 ， 全 是 你 们 的 ；\n23 并 且 你 们 是 属 基 督 的 ， 基 督 又 是 属 神 的 。\nCUVS : 歌 林 多 前 書 3\nKorintofo I 3\n1Nokwarem, anuanom, mantumi mankasa mankyerɛ mo sɛ nnipa a wɔwɔ Honhom no. Na ɛsɛ sɛ mekasa kyerɛ mo sɛ wiasefo a wɔte sɛ mmofra a wɔwɔ Kristo mu gyidi. 2 Memaa mo nufusu. Mamma mo aduan a ɛyɛ den, efisɛ, na enye mma mo. Na mprempren ara mpo, enye mma mo, 3 efisɛ, moda so te hɔ sɛ wiasefo. Sɛ anibere wɔ mo mu na mutwa mo ho ne mo ho mo ho nya akasakasa a, ɛnna no adi sɛ moyɛ wiasefo a mote hɔ ma wiase? 4 Sɛ obi ka se, “Me de, midi Paulo akyi” na ɔfoforo nso ka se, “Me nso mewɔ Apolo afa” a, ɛnkyerɛ sɛ moyɛ wiasefo anaa?\n5 Mibisa se, Apolo yɛ hena? Na Paulo nso yɛ hena? Yɛyɛ Onyankopɔn asomfo kwa a ɛnam yɛn so na munya gyidi. Adwuma a Onyankopɔn de ama yɛn mu biara sɛ yɛnyɛ no na yɛyɛ. 6 Miduaa aba no na Apolo guguu so nsu nanso Onyankopɔn na ɔmaa afifide no nyinii. 7 Obi a oduae ne obi a oguguu so nsu no ho nhia. Onyankopɔn na ne ho hia, efisɛ, ɔno na ɔmaa afifide no nyinii. 8 Nsonoe biara nni onipa a odua ne nea ogugu so nsu ntam. Onyankopɔn bɛhwɛ dwuma a wɔn mu biara dii so na wama wɔn so ade. 9 Yɛn de yɛyɛ aboafo a yɛne Onyankopɔn reyɛ adwuma na mo nso moyɛ Onyankopɔn afuw. Bio, moyɛ Onyankopɔn dan.\n10 Menam adom a Onyankopɔn de maa me no so meyɛɛ ɔdansifo pa adwuma. Metoo fapem ɛnna onipa foforo nso resi ato so. Nanso ɛsɛ sɛ wɔn mu biara fa ɔkwan pa so si. 11 Efisɛ, Onyankopɔn ayɛ Yesu Kristo nko ɔdan no fapem enti wɔrentumi nto fapem foforo biara bio. 12 Ebinom de sikakɔkɔɔ, anaa dwetɛ anaa aboɔden abo na ebesi wɔn dan wɔ fapem no so; afoforo nso de nnua anaa sare anaa daha. 13 Obiara dwuma a odii no, ɛda no bɛda no adi; ɛda no gya no bɛda obiara adwuma adi. Ogya no bɛsɔ, ahwɛ, ahu dwuma ko no ye a eye. 14 Sɛ nea onipa ko no de sii fapem no so no tumi gyina ogya no ano a, obenya akatua. 15 Na sɛ obi adwuma hyew wɔ ogya no ano a, akatua no bɛbɔ no nanso ɔno de, obenya nkwa sɛnea waguan afi ogya no mu.\n16 Nokwarem, munim sɛ moyɛ Onyankopɔn asɔredan na Onyankopɔn Honhom no te mo mu! 17 Enti obiara a ɔbɛsɛe Onyankopɔn asɔredan no, Onyankopɔn bɛsɛe no. Efisɛ, Onyankopɔn asɔredan yɛ kronkron na mo na moyɛ n’asɔredan no.\n18 Ɛnsɛ sɛ obiara daadaa ne ho. Sɛ obi a ɔka mo ho fa ne ho sɛ ɔyɛ wiase yi mu onyansafo a, ɔbɛyɛ ɔkwasea ansa na wabɛyɛ onyansafo. 19 Efisɛ, nea wiase bu no nyansa no yɛ asɛm a aba nni mu wɔ Onyankopɔn ani so. Kyerɛwsɛm no ka se, “Ɔkyere anyansafo wɔ wɔn anitew mu.” 20 Bio, Kyerɛwsɛm no ka se, “Anyansafo adwene nka hwee.”\n21 Enti ɛnsɛ sɛ obiara de nea onipa tumi yɛ hoahoa ne ho na biribiara yɛ mo de. 22 Paulo, Apolo ne Petro, saa wiase yi, nkwa ne owu, ɛnnɛ ne daakye nyinaa yɛ mo de, 23 na moyɛ Kristo de na Kristo nso yɛ Onyankopɔn de.\nNA-TWI : Korintofo I 3


John 2 NIV – Yohane 2 ASCB | Biblica\nJohn 2 NIV – Yohane 2 ASCB\nYesu Ma Nsuo Dane Nsa\n1Ne nnansa so, nnipa bi hyiaa ayeforɔ wɔ Kana a ɛwɔ Galilea asase so. Yesu maame kɔɔ saa ayeforɔhyia no bi. 2Wɔtoo nsa frɛɛ Yesu ne nʼasuafoɔ no nso kɔɔ hɔ bi. 3Wɔgu so regye wɔn ani no, ayeforɔ no ase nsã saeɛ maa Yesu maame kɔɔ Yesu nkyɛn kɔka kyerɛɛ no sɛ, “Wɔn nsã a wɔrenom no asa.”\n4Yesu ka kyerɛɛ ne maame sɛ, “Ɛdeɛn na wopɛsɛ me yɛ, me berɛ nnya nnuruiɛ.”\n5Ne maame ka kyerɛɛ asomfoɔ no sɛ, “Biribiara a ɔbɛka sɛ monyɛ no, monyɛ.”\n6Na aboɔ nsuhina nsia sisi hɔ; yeinom mu na na Yudafoɔ de nsuo gu de hohoro wɔn ho amanneɛ kwan so. Na suhina biara tumi fa nsuo galɔn aduasa.\n7Yesu ka kyerɛɛ asomfoɔ no sɛ, “Momfa nsuo nhyehyɛ nhina no ma ma.” Wɔde nsuo hyɛɛ no ma ma.\n8Yesu ka kyerɛɛ wɔn sɛ, “Monsa bi nkɔma onipa a ayeforɔ no ho ntotoeɛ hyɛ ne nsa no.”\n9Deɛ ayeforɔ no ho ntotoeɛ hyɛ ne nsa no kaa nsuo no a adane nsã no hwɛeɛ. Na ɔnnim baabi a na nsã no firi, nanso na asomfoɔ no deɛ, wɔnim. Ɔfrɛɛ ayeforɔkunu no 10ka kyerɛɛ no sɛ, “Saa nsã yi yɛ nsã pa. Wonte sɛ afoforɔ a wɔaka no. Obiara a ɔto ɛpono de nsã pa di ɛkan ba wɔ nʼapontoɔ ase, na akyire yi, ɔde nsã a ɛnni mu aba. Nanso, wo deɛ, wode nsã pa no atwa toɔ!”\n11Saa nsɛnkyerɛnneɛ a Yesu yɛɛ wɔ Kana a ɛwɔ Galilea asase so no ne nsɛnkyerɛnneɛ a ɛdi ɛkan a ɔyɛɛ wɔ badwam de kyerɛɛ sɛ ne tumi firi ɔsoro. Ɛmaa nʼasuafoɔ no nso gyee no dii sɛ, ampa ara, ɔno ne Agyenkwa no.\n12Ayeforɔhyia no akyi, ɔne ne maame ne ne nuanom ne nʼasuafoɔ no dii nna kakra wɔ Kapernaum.\n13Esiane sɛ na Yudafoɔ Twam Afahyɛ no rebɛduru no enti, Yesu kɔɔ Yerusalem. 14Ɔduruu asɔredan no mu hɔ no, ɔhunuu sɛ adwadifoɔ bi nso tete wɔn apono akyi resesa sika. 15Yesu faa ntampehoma, yɛɛ no mpire, de pamoo sikasesafoɔ no ne wɔn nnwan ne wɔn anantwie no firii asɔredan mu hɔ, kaa wɔn apono guiɛ maa wɔn sika a wɔresesa no nyinaa bɔ pansamee. 16Afei, ɔkɔɔ wɔn a wɔtɔn mmorɔnoma no so ka kyerɛɛ wɔn sɛ, “Monsesa wɔn mfiri ha nkɔ ntɛm! Mommfa mʼAgya fie nyɛ adwadibea!” 17Asuafoɔ no kaa sɛ, wɔatwerɛ wɔ Atwerɛsɛm no mu sɛ, “Wo fie yiedie ho dadwene ahyɛ me so.”\n18Afei, Yudafoɔ mpanin no bisaa Yesu sɛ, “Tumi bɛn na wowɔ a enti wopamoo nnipa no? Yɛ nsɛnkyerɛnneɛ bi fa di adanseɛ sɛ Onyankopɔn na ɔmaa wo saa tumi no.”\n19Yesu buaa wɔn sɛ, “Mate deɛ moaka no. Nsɛnkyerɛnneɛ a mede bɛdi adanseɛ ara ne sɛ, mommubu asɔredan yi ngu na mede nnansa bɛsi bio.”\n20Yudafoɔ mpanin no tee asɛm a Yesu kaeɛ no, wɔbisaa no sɛ, “Asɔredan a wɔde mfeɛ aduanan nsia siiɛ no, na wode nnansa bɛtumi asi?” 21Nanso, Yesu deɛ, na ɔde ɔno ankasa ne onipadua na ɛreyɛ asɔredan no mfatoho, 22Yesu wusɔreɛ no akyi ansa na asuafoɔ no kaee asɛm a ɔkaeɛ no. Yei ma wɔgyee Atwerɛsɛm ne nsɛm a Yesu kaeɛ no diiɛ.\n23Ɛberɛ a Twam Afahyɛ no duruiɛ a na Yesu wɔ Yerusalem no, nsɛnkyerɛnneɛ ahodoɔ bebree maa nnipa gyee no diiɛ. 24Nanso, Yesu amfa ne ho anto wɔn so, ɛfiri sɛ, na ɔnim sɛdeɛ nnipa suban te. 25Na ɔnhia onipa adanseɛ a ɔbɛdi afa onipa ho, ɛfiri sɛ, na ɔnim deɛ ɛwɔ onipa mu.\nASCB : Yohane 2


“Poland Anuanom”—Dɛn Nti na Wɔtaa Wɔn?\nƆwɛn-Aban—Nea Adesua Nsɛm Wom | January 1, 2000\nKENKAN WƆ Albanian Arabic Armenian (West) Bicol Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch English Estonian Ewe Finnish French Ga Georgian German Greenlandic Hiligaynon Hungarian Indonesian Italian Japanese Korean Latvian Lithuanian Malagasy Malayalam Norwegian Papiamento (Curaçao) Polish Portuguese Rarotongan Romanian Samoan Sepedi Shona Slovak Slovenian Spanish Sranantongo Swahili Swedish Tagalog Thai Tswana Turkish Twi Ukrainian Urdu Vietnamese Zulu\nWɔ 1638 mu no, Poland mmarahyɛ bagua no de ɔhaw kɛse baa nyamesom kuw ketewaa bi a na wɔfrɛ wɔn Poland Anuanom no so. Wɔsɛee kuw no asɔredan ne afiri a na wɔde tintim nhoma. Wɔtoo Raków Sukuupɔn mu, na wotuu akyerɛkyerɛfo a na wɔakyerɛ ade wɔ hɔ no fii ɔman no mu.\nMfirihyia aduonu akyi no, mmarahyɛ bagua no miaa ɔhaw no mu. Wɔhyɛɛ ankorankoro a na wɔwɔ kuw no mu a na wɔn dodow bɛyɛ 10,000 anaa nea ɛboro saa no sɛ, womfi ɔman no mu. Ɛyɛɛ dɛn na tebea no mu bɛyɛɛ den kɛse wɔ ɔman a saa bere no, na wosusuw sɛ wɔka Europa aman a wɔwɔ nnipa ho koma sen biara ho no mu? Dɛn na na Poland Anuanom no ayɛ a enti wɔtaa wɔn denneennen saa?\nNEA ɛmaa ne nyinaa fii ase ne mpaapaemu a ɛbae wɔ Poland Calvinfo Asɔre mu no. Asɛntitiriw a na wɔregye ho akyinnye ne Baasakoro nkyerɛkyerɛ no. Mpanyimfo bi a na wɔda nkɔso kuw bi a ɛwɔ asɔre no mu ano no poo nkyerɛkyerɛ no sɛ ennyina Kyerɛwnsɛm so. Eyi hyɛɛ asɔre mpanyimfo no abufuw, na ɛmaa nkɔso kuw no tew wɔn ho fii asɔre no ho.\nCalvinfo no frɛɛ kuw a wɔtew wɔn ho no Arianfo, * nanso nea na kuw foforo no akyitaafo pɛ sɛ wɔfrɛ wɔn ne, Kristofo anaa Poland Anuanom. Wɔsan frɛɛ wɔn Sociniafo, edin a wonya fii Laelius Socinus, Italyni a Servetus nyaa ne so nkɛntɛnso a ne wɔfase Faustus Socinus tu kɔɔ Poland kɔyɛɛ otitiriw wɔ fekuw no mu, din mu.\nSaa bere no, Polandni nuonyamfo, Jan Sienieński, bɔɔ mmɔden sɛ ɔbɛma asɔre foforo no anya baabi a, sɛnea ɔkyerɛ no, ɛhɔ yɛ “dinn, na atew ne ho” na ama atumi ayɛ kɛse. Bere a ɔde hokwan soronko a Poland hene de ama no no redi dwuma no, Sienieński kyekyeree kurow a wɔfrɛ no Raków, a akyiri yi ɛbɛyɛɛ Sociniafo a na wɔwɔ Poland no kurow titiriw no. Sienieński maa Rakówfo hokwan ahorow bi, a na ebi ne hokwan a wɔde som a obiara nsiw wɔn kwan.\nEyi twetwee wɔn a wɔyɛ nsaanodwuma, nnuruyɛfo, nnurutɔnfo, ɔmanfo ne adefo baa kurow foforo no mu. Afei nso, asɔfo fi Poland, Lithuania, Transylvania, France, ne England mpo baa hɔ. Nanso, na ahɔho yi nyinaa nyɛ Sociniafo; enti mfe abiɛsa a edi hɔ, fi 1569 kosi 1572 no, Raków bɛyɛɛ baabi a na wogye ɔsom nkyerɛkyerɛ ho akyinnye tenteenten. Dɛn na efii mu bae?\nOfi a Emu Apaapae\nSociniafo fekuw no mu bɛkyɛe, maa wɔn a na wɔyɛ katee no kodii afã, na wɔn a na wɔn asɛm nyɛ den pii no nso kodii ɔfã foforo. Ɛmfa ho sɛ na wɔnte wɔn ho ase no, na gyidi a wɔn nyinaa kura no yɛ soronko. Wɔpoo Baasakoro no; wɔammɔ nkokoaa asu; na wɔamfa akode anni dwuma, na na wɔtaa po aban dibea. * Afei nso, wɔannye hell a wɔyɛ afoforo ayayade wɔ hɔ no antom. Wɔ ne nyinaa mu no, wɔpoo ɔsom mu atetesɛm a na agye din no.\nCalvin ne Katolek asɔfo nyinaa sɔre tiaa kuw no, nanso Arian asɔfo no de ɔsom hokwan a na Poland ahemfo te sɛ, Sigismund II Augustus ne Stephen Báthory de ama no dii dwuma de kyerɛkyerɛɛ afoforo.\nAdwuma Titiriw a Budny Yɛe\nNá Calvinfo Bible nkyerɛase a wɔde di dwuma kɛse saa bere no ntumi nni akenkanfo no ahiade ho dwuma. Wɔamfi mfitiase kasa no mu na ɛkyerɛɛ ase, na mmom wɔkyerɛɛ ase fii Latin Vulgate no ne saa bere no so Franse kasa nkyerɛase bi mu. Nhoma bi ka sɛ “esiane sɛ na wɔpɛ sɛ wɔkyerɛ ase ma ɛyɛ dɛ nti, wɔamfi nokwaredi mu ankyerɛ ase yiye.” Mfomso pii baa mu. Enti wɔtoo nsa frɛɛ nhomanimfo bi a na wagye din, Szymon Budny sɛ ɔmmɛteɛteɛ nkyerɛase no mu mfomso no. Osii gyinae sɛ ɛbɛyɛ mmerɛw sɛ wɔbɛyɛ nkyerɛase foforo koraa sen sɛ wɔbɛteɛteɛ dedaw no mu mfomso no. Budny fii adwuma no ase wɔ bɛyɛ 1567 mu.\nBere a Budny rekyerɛ ase no, ɔtoo ne bo ase susuw asɛmfua biara ne nea ɛbata ho ho wɔ ɔkwan a na obiara nyɛɛ saa da so wɔ Poland. Baabi a na Hebri kyerɛwsɛm no mu nna hɔ no, ɔkyerɛɛ ase sɛnea ɛte de ɛho nkyerɛkyerɛmu hyɛɛ ano. Sɛ ɛho behia a, ɔpɛ nsɛm foforo de si ananmu, na ɔbɔ mmɔden sɛ ɔde Poland kasa a na wɔka saa bere no bedi dwuma. Ná ne botae ne sɛ ɔbɛma ɔkenkanfo no anya Bible nkyerɛase a wofi nokwaredi mu akyerɛ ase pɛpɛɛpɛ.\nWotintim Bible a Budny kyerɛɛ ase no nyinaa wɔ 1572 mu. Nanso, wɔn a wotintim n’adwuma no de nneɛma hyehyɛɛ Hela Kyerɛwnsɛm a ɔkyerɛɛ ase no mu. Budny amma n’abam ammu, enti ofii ase yɛɛ nsakrae wom, de mfe abien wiei. Ná Hela Kyerɛwnsɛm nkyerɛase a Budny yɛe no korɔn sen Poland kasa mu nkyerɛase a na ɛwɔ hɔ dedaw no. Bio nso, ɔde Onyankopɔn din, Yehowa, san hyehyɛɛ baabi a ɛhyehyɛ wɔ mmeae pii.\nAfeha a ɛto so 16 awiei ne mfe aduasa a edi kan wɔ afeha a ɛto so 17 mu no, Raków, a na ɛyɛ kuw no kuropɔn no bɛyɛɛ nyamesom ne adesuabea titiriw. Poland Anuanom no mu mpanyimfo ne akyerɛwfo no tintim wɔn nhomawa yɛɛ adwuma wɔ hɔ.\nWɔhyɛɛ Nhomasua Ho Nkuran\nPoland Anuanom nhoma tintim adwuma no fii ase nyaa nkɔanim bɛyɛ 1600 bere a wɔhyehyɛɛ afiri a wɔde tintim nhoma wɔ Raków no. Ná afiri a wɔde tintim nhoma no tumi tintim nkratawa ne nhoma akɛse. Sɛ́ beae titiriw a wotintim nhoma no, Raków bɛkaa nhoma tintimbea a eye sen biara wɔ Europa no ho. Wɔkyerɛ sɛ ɛbɛyɛ sɛ wɔde saa afiri no tintim nhoma horow 200 wɔ mfe 40 a edii hɔ no mu. Poland Anuanom adwumayɛbea a wɔyɛ nkrataa a na ɛbɛn hɔ no na na ɛma wɔn nkrataa a edi mũ a wɔde tintim nhoma no.\nAnkyɛ na Poland Anuanom no behuu hia a ehia sɛ wɔboa wɔn mfɛfo gyidifo ne afoforo ma wosua nhoma. Eyi ma wɔtew Raków Sukuupɔn wɔ 1602 mu. Poland Anuanom no mma ne Katolekfo ne Protestantfo no mmabarima kosuaa ade wɔ hɔ. Ɛwom sɛ na sukuupɔn no yɛ asɔfo sukuu de, nanso na ɛnyɛ ɔsom ho ade nko na wɔkyerɛ wɔ hɔ. Ná aman foforo so kasa, abrabɔ ho nimdeɛ, sikasɛm ho ntotoe, abakɔsɛm, mmara, nyansasua, adebɔ mu nyansahu, nkontaabu, aduruyɛ, ne afunibu nso ka nneɛma a wosua no ho. Esiane sɛ na wotintim nhoma wɔ hɔ nti, na sukuupɔn no wɔ nhomakorabea kɛse bi a emu kɔɔ so trɛwee.\nBere a wofii afeha a ɛto so 17 ase no, na ɛte sɛ nea Poland Anuanom no bɛkɔ so anya nkɔso no. Nanso amma saa.\nAsɔre ne Aban Sɔre Tia\nZbigniew Ogonowski a ɔwɔ Poland Adebɔ Ho Nyansahu Adesuabea no kyerɛkyerɛ mu sɛ: “Bere a afeha a ɛto so 17 no mu mfe aduasa baa awiei no, Arianfo a na wɔwɔ Poland no tebea fii ase gyigyae ntɛmntɛm.” Katolek asɔfo no anuɔdensɛm na ɛde eyi bae. Asɔfo no dii nseku sɛee Poland Anuanom no din. Aban foforo a ɛbaa so wɔ Poland no na ɛmaa ɛyɛɛ mmerɛw sɛ wobetu wɔn so sa. Ná Poland hene foforo, Sigismund III Vasa, mpɛ Poland Anuanom no asɛm. Wɔn a wobedii n’ade, titiriw John II Casimir Vasa, nso boaa Katolek Asɔre no ma wɔhaw Poland Anuanom no.\nAsɛm no sɛee koraa bere a wɔbɔɔ Raków adesuafo kakraa bi sobo sɛ wɔagu mmeamudua bi ho fi no. Wogyinaa asɛm yi so sɛee Poland Anuanom no kuropɔn no. Wɔbɔɔ Raków sukuu no wura sobo wɔ mmarahyɛ baguafo no anim sɛ ‘ɔretrɛw amumɔyɛ mu’ denam mmoa a ɔde ma Raków Sukuupɔn no ne nhoma tintimbea no so. Wɔbɔɔ Poland Anuanom no sobo sɛ wotutu ɔman ase, na wɔyɛ adapaade bɔ bra bɔne. Mmarahyɛ baguafo no sii gyinae sɛ ɛsɛ sɛ wɔto Raków Sukuupɔn no mu, na wɔsɛe Poland Anuanom no nhoma tintimbea ne wɔn asɔredan no. Wɔhyɛɛ asɔrefo no sɛ womfi kurow no mu. Wɔhyɛɛ sukuupɔn no akyerɛkyerɛfo no sɛ sɛ wɔamfi ɔman no mu a, wobekum wɔn. Poland Anuanom no bi tu kɔɔ mmeae a ahobammɔ wɔ te sɛ, Silesia ne Slovakia.\nWɔ 1658 mu no, mmarahyɛ bagua no maa Poland Anuanom no mfe abiɛsa sɛ wɔmfa ntɔn wɔn agyapade nyinaa na wontu mfi ɔman no mu. Akyiri yi, wɔtew bere no so baa mfe abien. Ɛno akyi no, na wobekum obiara a ɔbɛka sɛ ɔkɔ saa asɔre no bi no.\nSociniafo no bi kɔtraa Netherlands toaa wɔn nhoma tintim adwuma no so. Asafo bi kɔɔ so wɔ Transylvania kosii afeha a ɛto so 18 no mfiase. Wɔ wɔn nhyiam a na wɔyɛ no mprɛnsa dapɛn biara ase no, na wɔto dwom, tie ɔkasa, na na wɔkenkan nkyerɛkyerɛ a ɛkyerɛkyerɛ wɔn gyidi mu a na wɔatintim no. Nea ɛbɛyɛ na wɔabɔ asafo no ho ban afi nkɛntɛnso bɔne ho no, na wɔteɛ mfɛfo gyidifo so, tu wɔn fo, na sɛ ɛho behia a, wɔpam wɔn fi asafo no mu.\nNá Poland Anuanom no yɛ nnipa a wosua Onyankopɔn Asɛm. Wohuu nokware ahorow bi a na ɛsom bo, na wɔkaa ho asɛm kyerɛɛ afoforo. Nanso, awiei koraa no, wɔbɔ hwetee Europa, na ɛkɔɔ so yɛɛ den maa wɔn sɛ wobekura wɔn biakoyɛ mu. Bere bi akyi no, Poland Anuanom no yerae koraa.\n^ nky. 5 Ná Arius (250-336 Y.B.) yɛ Alexandriani a ɔkaa no denneennen sɛ Yesu ba fam sen Agya no. Nicaea Bagua no bɔɔ ne nsusuwii no gui wɔ 325 Y.B. mu.—Hwɛ June 22, 1989 Engiresi Nyan! kratafa 27.\n^ nky. 9 Hwɛ Engiresi Nyan!, November 22, 1988, kratafa 19, “The Socinians—Why Did They Reject the Trinity?” (Sociniafo—Dɛn Nti na Wɔpoo Baasakoro No?)\n[Mfonini wɔ kratafa 23]\nOfie bi a na ɛyɛ Sociniafo sɔfo bi de\n[Mfonini ahorow wɔ kratafa 23]\nAtifi: Sɛnea Raków te nnɛ; nifa so hɔ yɛ nkokorafie a wosii no 1650 mu sɛ wɔde retɔre “Arianfo gyidi” ase koraa; ase hɔ: Beae yi na Katolek asɔfo sii mmeamudua de kanyan wɔne Poland Anuanom ntam ntawntawdi no\n[Mfonini Fibea wɔ kratafa 21]\nShare Share “Poland Anuanom”—Dɛn Nti na Wɔtaa Wɔn?\nw00 1/1 kr. 21-23\nGyidi Betumi Asesa W’asetra\nƆwɛnfo No a Yɛne No Bɛsom\n“Nea Osua Koraa No” Adan “Apem”\nYɛn Bɔfo No A Yɛkae No Fi Yɛn Mmeranteberem\nNnipa Foforo a Wɔabɛka Sodikuw no Mufo Ho\nYehia Yehowa Ahyehyɛde No\nText Baabi a wubetumi atwe nneɛma akenkan ƆWƐN-ABAN—NEA ADESUA NSƐM WOM January 1, 2000\nShare Share ƆWƐN-ABAN—NEA ADESUA NSƐM WOM January 1, 2000\nƆWƐN-ABAN—NEA ADESUA NSƐM WOM January 1, 2000


1. Tesalonickým 2 SNC – 1 Tesalonikafoɔ 2 ASCB | Biblica\n1. Tesalonickým 2 SNC – 1 Tesalonikafoɔ 2 ASCB\n1 Tesalonikafoɔ 2:1-20\n1Anuanom, mo ankasa monim sɛ nsra a yɛbɛsraa mo no anyɛ ɔkwa. 2Monim ayayadeɛ a wɔyɛɛ yɛn ne ɔyea a wɔyaa yɛn wɔ Filipi ansa na yɛreba mo nkyɛn wɔ Tesalonika. Ɛwom sɛ na nnipa bi tia yɛn deɛ, nanso yɛn Onyankopɔn hyɛɛ yɛn den maa yɛkaa Asɛmpa a ɛfiri ne mu no. 3Asɛmpa a yɛka kyerɛɛ mo no mfiri adwemmɔne anaa nnaadaa mu, na mmom, deɛ yɛkaeɛ no yɛ nokorɛ turodoo. 4Daa yɛka nokorɛ sɛdeɛ Onyankopɔn hwehwɛ yɛn sɛ yɛnka no, ɛfiri sɛ, ɔpene so na ɔde Asɛmpa no nso ama yɛn sɛ yɛnka. Yɛmpɛ sɛ yɛsɔ nnipa ani, na mmom, Onyankopɔn a ɔsɔ yɛn adwene hwɛ no ani na yɛpɛ sɛ yɛsɔ. 5Monim pefee sɛ yɛamma ha sɛ yɛrebɛka nnaadaasɛm akyerɛ mo anaasɛ yɛrebɛka nsɛm sikanibereɛ so. Onyankopɔn ne yɛn adanseɛ. 6Sɛ moyɛ Kristo asomafoɔ no enti, anka yɛwɔ ho kwan sɛ yɛpɛ animuonyam firi mo nkyɛn, nanso yɛmmisaa animuonyam mfirii mo anaasɛ onipa foforɔ bi nkyɛn. 7Na yɛwɔ mo nkyɛn no, na yɛne mo te ɔdwoɔ so, sɛdeɛ ɔbaatan korɔkorɔ ne mma. 8Yɛhwɛɛ mo yie, nyaa mo ho anigyeɛ sononko, mpo yɛdaa yɛn ho so sɛ yɛde yɛn nkwa bɛto hɔ ama mo ɛberɛ a yɛde Onyankopɔn Asɛmpa no brɛɛ mo no. 9Anuanom, menim sɛ mokae adwuma a yɛyɛeɛ ne brɛ a yɛbrɛeɛ. Yɛyɛɛ adwuma awia ne anadwo sɛdeɛ Onyankopɔn Asɛmpa no ka a yɛka kyerɛɛ mo no, yɛremfa ɔhaw bi mmɛto mo so. 10Mo ne Onyankopɔn yɛ yɛn adansefoɔ. Yɛn suban a yɛdaa no adi kyerɛɛ mo a mogyee Asɛmpa no diiɛ no yɛ kronn a ɛyɛ na mfomsoɔ biara nni ho. 11Mo ara monim sɛ yɛne mo tenaa sɛdeɛ agya ne nʼankasa mma tena. 12Yɛhyɛɛ mo nkuran; yɛkyekyeree mo werɛ na yɛkɔɔ so tuu mo fo sɛ montena ase wɔ ɛkwan a ɛsɔ Onyankopɔn a ɔfrɛ mo wɔ nʼAhennie ne nʼanimuonyam mu no so.\n13Daa yɛbɛda Onyankopɔn ase wɔ saa asɛm yi ho. Ɛberɛ a yɛkaa Onyankopɔn asɛm kyerɛɛ mo no, motieeɛ, gye dii sɛ ɛnyɛ asɛm a ɛfiri onipa nkyɛn, na mmom, ampa ara sɛ, ɛfiri Onyankopɔn nkyɛn. Mo a moagye adi no, Onyankopɔn yɛ adwuma wɔ mo mu. 14Anuanom, nsɛm a ɛtotoo Onyankopɔn asafo a na ɛwowɔ Yudea ne nnipa a wɔwɔ hɔ a na wɔyɛ Kristo Yesu nkurɔfoɔ no bi ara na ato mo yi. Ɔtaa a mo ara mo manfoɔ taa mo no, saa ara na Yudafoɔ no nso taa asafo no. 15Saa nnipa no kumm Awurade Yesu ne adiyifoɔ no, na wɔtaa yɛn nso. Onyankopɔn ani nsɔ wɔn, na wɔne nnipa di asi ɛberɛ biara. 16Wɔbɔ mmɔden sɛ wɔbɛsi yɛn kwan sɛdeɛ ɛbɛyɛ a yɛrentumi nkɔka asɛm a ɛbɛma amanamanmufoɔ no nkwagyeɛ nkyerɛ wɔn. Yei ma wɔn bɔne kɔɔ so daa. Na Onyankopɔn abufuo wɔ wɔn so.\n17Me nnamfonom, ɛberɛ tiawa bi mu no, yɛantumi amma mo nkyɛn, nanso ɛberɛ biara na yɛdwene mo ho. Yɛpɛɛ sɛ yɛhunu mo, na yɛbɔɔ mmɔden biara sɛ yɛbɛhyia mo ankasa. 18Yɛpɛɛ sɛ yɛbɛsane aba mo nkyɛn. Me Paulo deɛ, na mepɛ sɛ meba hɔ boro pɛnkorɔ nanso ɔbonsam sii yɛn ho ɛkwan. 19Nanso, ne nyinaa akyi no, mo nko ara ne yɛn anidasoɔ ne yɛn ahosɛpɛ. Na sɛ yɛbɛtumi ahoahoa yɛn ho nkonimdie mu wɔ Awurade Yesu anim wɔ ne ba no mu a, ɛgyina mo so. 20Nokorɛm, yɛn ahohoahoa ne yɛn ahosɛpɛ gyina mo so.\nASCB : 1 Tesalonikafoɔ 2


1 Samuel 13 | Intanɛt so Bible | Wiase Foforɔ Nkyerɛaseɛ\n13 Saul bedii hene+ no, na wadi mfe [?], na odii ade mfe abien wɔ Israel. 2 Na Saul paw mmarima mpem abiɛsa fii Israelfo mu; mpem abien bɛkaa Saul ho wɔ Mikmas+ ne Betel mmepɔw so, na apem nso kɔkaa Yonatan+ ho wɔ Benyaminfo kurow Gibea+ so. Ɔman no nkae nso, ogyaa wɔn kwan ma obiara kɔɔ ne ntamadan mu. 3 Na Yonatan kunkum Filistifo+ asraafodɔm+ a wɔwɔ Geba+ no, na Filistifo no tee. Ɛnna Saul ma wɔhyɛn abɛn+ wɔ asase no nyinaa so kae sɛ: “Hebrifo, muntie!” 4 Na wɔka maa Israel nyinaa tee sɛ: “Saul akunkum Filistifo asraafodɔm, na seesei Israel ho abɔn+ Filistifo no.” Enti wɔfrɛfrɛɛ ɔman no sɛ wommedi Saul akyi wɔ Gilgal.+ 5 Filistifo no nso boaboaa wɔn ho ano sɛ wɔne Israelfo rebɛko; wɔde nteaseɛnam+ mpem aduasa ne apɔnkɔsotefo mpem asia ne nnipa a wɔn dodow te sɛ mpoano anhwea,+ na wɔforo kɔe kɔbɔɔ nsra wɔ Mikmas, Bet-Awen+ apuei. 6 Na Israel mmarima hui sɛ wɔn ho akyere wɔn+ paa efisɛ ɔman no ho hiahiaa wɔn. Ɛnna ɔman no guan kohintaw abodan+ ne amoa ne abotan ne ntokuru ne nsubura mu. 7 Hebrifo no bi mpo twaa Yordan+ kɔɔ Gad+ ne Gilead asase so. Saul de, ná ɔda so wɔ Gilgal, na nnipa no nyinaa de ahopopo dii n’akyi.+ 8 Ɔtwɛnee ara nnanson sɛnea Samuel hyɛe no,+ nanso Samuel amma Gilgal, na na ɔman no rehwete fi ne nkyɛn. 9 Ɛnna Saul kae sɛ: “Momfa ɔhyew afɔre ne asomdwoe afɔre no mmra me nkyɛn.” Na ɔbɔɔ ɔhyew afɔre no.+ 10 Bere a ɔbɔɔ ɔhyew afɔre no wiei ara pɛ, ɔnkɔhwɛ a, Samuel na ɔreba yi. Na Saul fii adi sɛ ɔrekohyia no na wahyira no.+ 11 Ɛnna Samuel bisae sɛ: “Dɛn na woayɛ yi?”+ Na Saul buae sɛ: “Mihui sɛ ɔman no ahwete afi me nkyɛn,+ na wo nso woamma nna a wohyɛe+ no mu, na Filistifo no nso aboaboa wɔn ano wɔ Mikmas.+ 12 Enti misee me ho sɛ,+ ‘Filistifo yi besian aba me so wɔ Gilgal, nanso menhwehwɛɛ Yehowa anim dom.’ Enti mehyɛɛ me ho+ bɔɔ ɔhyew afɔre no.” 13 Ɛnna Samuel ka kyerɛɛ Saul sɛ: “Woadi nkwaseasɛm.+ Woanni Yehowa, wo Nyankopɔn mmara nsɛm+ a ɔhyɛɛ wo+ no so; sɛ wudii so a, anka Yehowa bɛma w’ahenni atim Israel so afebɔɔ. 14 Nanso seesei de, w’ahenni renkyɛ.+ Yehowa bɛhwehwɛ ɔbarima a ne koma da no so,+ na Yehowa de no besi ne man so panyin,+ efisɛ woanyɛ nea Yehowa hyɛɛ wo no.”+ 15 Afei Samuel siim fii Gilgal foro kɔɔ Benyaminfo kurow Gibea mu, na Saul kan ɔman no, wɔn a na wɔda so ka no ho no; ná wɔn dodow bɛyɛ mmarima ahansia.+ 16 Ná Saul ne ne ba Yonatan ne wɔn a wɔda so ka wɔn ho no te Benyaminfo kurow Geba+ mu. Filistifo no nso bɔɔ nsra wɔ Mikmas.+ 17 Ná afowfo akuw abiɛsa+ fi Filistifo nsraban mu ba. Kuw biako fa Ofra+ kwan so kɔ Sual asase so, 18 kuw foforo nso de wɔn ani kyerɛ Bet-Horon+ kwan so, na kuw a ɛto so abiɛsa no nso de wɔn ani kyerɛ ɔkwan a ɛkɔ ɔhye a ɛhwɛ Seboim obon no so, wɔ sare so. 19 Ná ɔtomfo biara nni Israel asase so baabiara, efisɛ Filistifo kae sɛ: “Yɛmpɛ sɛ Hebrifo no bɛbɔ nkrante anaa peaw.”+ 20 Enti sɛ Israelni biara pɛ sɛ ɔsew n’asɔw anaa ne sosɔw anaa n’akuma anaa ne kantankrankyi+ a, osian kɔ Filistifo mu. 21 Sɛ wɔsew asɔw anaa ɔsosɔw anaa adinam a ano yɛ abiɛsa anaa akuma, anaasɛ wosiesie poma a wɔde ka nantwi + a, wogye dwetɛbona abupɛn abiɛsa mu abien. 22 Sɛ edu da a wɔrekɔ ɔko a, wonhu ɔman no muni biara a ɔka Saul ne Yonatan ho a okura nkrante+ anaa peaw ne nsam; Saul+ ne ne ba Yonatan nko ara na wokura bi. 23 Ná Filistifo awɛmfo+ dɔm fi adi kɔfa Mikmas+ afae.


7 Afei Yehowa ka kyerɛɛ Mose sɛ: “Hwɛ, mayɛ wo Onyankopɔn ama Farao,+ na wo nua Aaron bɛyɛ wo diyifo.+ 2 Wo de, wobɛka nea mahyɛ wo+ nyinaa, na wo nua Aaron bɛka akyerɛ Farao+ na wama Israelfo no afi n’asase so akɔ.+ 3 Na mɛma Farao apirim ne koma+ na ama mayɛ nsɛnkyerɛnne ne anwonwade bebree wɔ Egypt asase so.+ 4 Nanso Farao rentie mo;+ na mɛsɔre atia Egypt na mabu no atɛn,+ na meyi m’asafo,+ me man+ Israelfo,+ afi Egypt asase so. 5 Afei sɛ mede me nsa ka Egypt+ a, ɛno na Egyptfo behu sɛ mene Yehowa, na ɔkwan biara so meyi Israelfo no afi wɔn mu.”+ 6 Na Mose ne Aaron kɔyɛɛ nea Yehowa hyɛɛ wɔn no.+ Wɔyɛɛ saa pɛpɛɛpɛ.+ 7 Bere a wɔne Farao kɔkasae no, na Mose adi mfe aduɔwɔtwe, na na Aaron nso adi mfe aduɔwɔtwe abiɛsa.+ 8 Afei Yehowa ka kyerɛɛ Mose ne Aaron sɛ: 9 “Sɛ ɛba sɛ Farao ka kyerɛ mo sɛ, ‘Monyɛ anwonwade’+ bi a, ka kyerɛ Aaron sɛ, ‘Tow wo poma+ no to Farao anim.’ Ɛbɛdan ɔwɔ+ kɛse.” 10 Enti Mose ne Aaron kɔɔ Farao anim, na wɔyɛɛ nea Yehowa ahyɛ wɔn no pɛpɛɛpɛ. Aaron tow ne poma no too Farao ne ne nhenkwaa anim, na ɛdan ɔwɔ kɛse. 11 Na Farao nso frɛfrɛɛ anyansafo ne asumanfo+ bae, na Egypt akɔmfo no nso de wɔn asumansɛm+ yɛɛ saa ara. 12 Wɔn mu biara tow ne poma too fam na ɛdan ɔwɔ kɛse, na Aaron poma no memenee wɔn mpoma no. 13 Nanso Farao kɔɔ so ara pirim ne koma,+ na wantie wɔn, sɛnea Yehowa kae no. 14 Afei Yehowa ka kyerɛɛ Mose sɛ: “Farao koma yɛ den.+ Wasi ne bo sɛ ɔremma nkurɔfo no nkɔ.+ 15 Kɔ Farao nkyɛn anɔpa. Hwɛ, ɔrekɔ nsu no ho!+ Enti fa wo poma a ɛdan ɔwɔ no kura+ na kogyina Asubɔnten Nil ho hyia no.+ 16 Na ka kyerɛ no sɛ, ‘Hebrifo Nyankopɔn Yehowa na wasoma me wo nkyɛn+ sɛ: “Ma me nkurɔfo no nkɔsom me wɔ sare so,”+ nanso wuntiei de besi nnɛ. 17 Nea Yehowa aka ni:+ “Eyi na ɛbɛma woahu sɛ mene Yehowa.+ Mede poma a ekura me yi rebɛbɔ Asubɔnten Nil+ mu na ɛbɛdan mogya.+ 18 Na Asubɔnten Nil mu nam bewuwu+ ama nsu no abɔn kankaankan,+ na ɛbɛyɛ Egyptfo abofono sɛ wɔbɛnom Nil mu nsu.”’”+ 19 Afei Yehowa ka kyerɛɛ Mose sɛ: “Ka kyerɛ Aaron sɛ, ‘Fa wo poma na teɛ wo nsa kyerɛ+ Egypt nsu so, wɔn nsubɔnten, Nil asuasu, atare,+ ne mmura nyinaa so na ɛnnan mogya.’ Na mogya bɛba Egypt asase so baabiara, nneɛma a wɔde dua ayɛ ne nea wɔde abo ayɛ nyinaa mu.” 20 Mose ne Aaron yɛɛ saa ntɛm ara,+ sɛnea Yehowa hyɛɛ+ wɔn no. Ɔmaa ne poma so de bɔɔ nsu a ɛwɔ Asubɔnten Nil mu no mu wɔ Farao ne ne nhenkwaa anim,+ na Asubɔnten Nil mu nsu nyinaa dan mogya.+ 21 Afei mpataa a ɛwɔ Asubɔnten Nil mu no wuwui,+ na asubɔnten no bɔnee. Enti Egyptfo no antumi annom Asubɔnten Nil mu nsu,+ na mogya baa Egypt asase so baabiara. 22 Na Egypt akɔmfo no nso de wɔn asumansɛm yɛɛ saa ara,+ enti Farao kɔɔ so pirim ne koma,+ na wantie wɔn, sɛnea na Yehowa aka no.+ 23 Afei Farao fi hɔ kɔɔ ne fie, na wamfa nea asi yi nso anyɛ asɛm.+ 24 Na Egyptfo nyinaa fii ase tutuu mmura wɔ Asubɔnten Nil ho de pɛɛ nsu a wɔbɛnom, efisɛ na wontumi nnom Nil mu nsu.+ 25 Yehowa de ne nsa kaa Asubɔnten Nil akyi no, nnanson betwaam.


1 Samuel 14 | Intanɛt So Bible| Wiase Foforɔ Nkyerɛaseɛ\nSamuel Nhoma a Edi Kan 14:1-52\nYonatan daa akokoduru adi wɔ Mikmas (1-14)\nOnyankopɔn dii Israel atamfo so nkonim (15-23)\nSaul peree ne ho kaa ntam (24-46)\nAsraafo no dii mogya kaa nam no ho (32-34)\nSaul dii ako; n’abusua ho nsɛm (47-52)\n14 Da bi, Saul ba Yonatan+ ka kyerɛɛ ne somfo a okura n’akode no sɛ: “Bra ma yentwa nkɔ Filistifo dɔm a wɔwɔ ɔfã noho no mu.” Nanso wammɔ ne papa amanneɛ. 2 Ná Saul wɔ granate akutu* dua a esi Migron no ase wɔ Gibea+ kurotia, na na mmarima bɛyɛ 600 ka ne ho.+ 3 (Ahiya na na ɔhyɛ asɔfotaade efɔd*+ no. Ná ɔyɛ Yehowa sɔfo Eli+ a na ɔwɔ Silo+ no ba Finehas+ ba Ikabod+ nua Ahitab+ ba.) Asraafo no de, na wonnim sɛ Yonatan afi wɔn mu. 4 Baabi a na Yonatan pɛ sɛ ɔfa twa kɔ Filistifo dɔm so no, na ɔbotan a ɛte sɛ ɛse wɔ ɔfã ha, ɛnna ɔbotan a ɛte sɛ ɛse wɔ ɔfã ha; baako din de Boses, na baako nso din de Sene. 5 Ná abotan no baako a ɛwɔ atifi fam no te sɛ edum, na ani kyerɛ Mikmas, na nea ɛwɔ anaafo fam no ani kyerɛ Geba.+ 6 Yonatan ka kyerɛɛ ne somfo no sɛ: “Bra ma yentwa nkɔ momonotofo*+ yi dɔm no mu. Ebia Yehowa bedi ama yɛn, efisɛ ɛnyɛ Yehowa den sɛ ɔbɛfa nnipa pii anaa nnipa kakraa bi so agye nkwa.”+ 7 Ɛnna ne somfo no ka kyerɛɛ no sɛ: “Yɛ nea ɛwɔ wo komam biara. Baabiara a wopɛ sɛ wokɔ no, kɔ, na medi w’akyi akɔ baabi a wo koma pɛ biara.” 8 Ɛnna Yonatan kae sɛ: “Yebetwa akɔ mmarima no mu, na yɛayi yɛn ho adi akyerɛ wɔn. 9 Sɛ wɔka kyerɛ yɛn sɛ, ‘Munnyina hɔ nkosi sɛ yɛbɛba abɛto mo!’ a, yebegyina hɔ ara; yɛremforo nkɔ wɔn nkyɛn. 10 Nanso sɛ wɔka sɛ, ‘Momforo mmra na yɛmfa nsi ani!’ a, ɛnde yɛbɛforo akɔ, efisɛ Yehowa de wɔn bɛhyɛ yɛn nsa. Ɛno bɛyɛ sɛnkyerɛnne ama yɛn.”+ 11 Ɛnna wɔn baanu no yii wɔn ho adi kyerɛɛ Filistifo dɔm no. Na Filistifo no kae sɛ: “Monhwɛ sɛ Hebrifo no repuepue fi ntokuru a wokohintaw mu no mu.”+ 12 Ɛnna awɛmfo dɔm no ka kyerɛɛ Yonatan ne ne somfo no sɛ: “Momforo mmra ha, na yɛbɛkyerɛ mo nyansa!”+ Ɛhɔ ara na Yonatan ka kyerɛɛ ne somfo no sɛ: “Di m’akyi, na Yehowa de wɔn bɛhyɛ Israel nsa.”+ 13 Na Yonatan de ne nsa ne ne nan foro kɔe, na ne somfo no dii n’akyi, na Yonatan kaa Filistifo no gui wɔ n’anim, na ne somfo no dii n’akyi kunkum wɔn. 14 Nnipa a Yonatan ne ne somfo no dii kan kunkum wɔn wɔ asaase ketewa bi so no,* na wɔbɛyɛ mmarima 20. 15 Ɛnna ehu kaa asraafo a wɔwɔ asoɛe hɔ ne awɛmfo dɔm no nyinaa, na asraafo a na wɔtaa kɔfom nneɛma no mpo,+ ehu kaa wɔn. Asaase wosowee, na Onyankopɔn maa ehu kaa Filistifo no. 16 Saul awɛmfo a wɔwɔ Benyaminfo kurow Gibea+ mu no tee sɛ gyegyeegye bi rekɔ so wɔ asoɛe hɔ nyinaa.+ 17 Ɛnna Saul ka kyerɛɛ wɔn a wɔka ne ho no sɛ: “Mesrɛ mo, monkan nnipa no na yenhu nea wafi yɛn mu kɔ.” Bere a wɔkan nnipa no, wohui sɛ Yonatan ne ne somfo no nni hɔ. 18 Afei Saul ka kyerɛɛ Ahiya+ sɛ: “Fa nokware Nyankopɔn no Adaka no bra ha!” (Saa bere no,* na nokware Nyankopɔn no Adaka no wɔ Israelfo mu.) 19 Bere a Saul gu so ne ɔsɔfo no rekasa no nyinaa, na dede a ɛrekɔ so wɔ Filistifo asoɛe hɔ no ano reyɛ den. Ɛnna Saul ka kyerɛɛ ɔsɔfo no sɛ: “Gyae.”* 20 Enti Saul ne wɔn a wɔka ne ho no nyinaa boaboaa wɔn ho kɔɔ akono. Bere a wokoduu hɔ no, wohui sɛ Filistifo no mu biara atwe sekan wɔ ne yɔnko so, na na ɛhɔ nyinaa ayɛ bagyabagya. 21 Afei nso, Hebrifo a bere bi wɔkɔɔ Filistifo no afã a na wɔwɔ wɔn asoɛe hɔ no, wɔsan baa Israelfo nkyɛn bɛkaa Saul ne Yonatan ho. 22 Israel mmarima a wokohintaw+ Efraim mmepɔw mu no nyinaa tee sɛ Filistifo no aguan, na wɔn nso tiw wɔn ne wɔn kɔkoe. 23 Ɛda no, Yehowa gyee Israel,+ na wɔkoe ara koduu Bet-Awen.+ 24 Ná Israel mmarima no abrɛbrɛ, efisɛ na Saul agyina asraafo no anim aka ntam sɛ: “Nnome nka ɔbarima biara a ɔrentwɛn nkosi sɛ metua m’atamfo so ka na obedidi* ansa na onwini adwo!” Enti asraafo no mu biara amfa aduan anka n’ano.+ 25 Na asraafo* no nyinaa koduu kwae mu, na na ɛwo wɔ asaase no so. 26 Bere a woduu kwae mu hɔ no, wohui sɛ ɛwo resosɔ, nanso obiara amfa bi anka n’ano, efisɛ na wosuro ntam no. 27 Yonatan de, na ɔntee sɛ ne papa agyina asraafo no anim aka ntam,+ enti ɔteɛɛ poma a ekura no no de ano kaa ɛwokyɛm, na odii, na onyaa ahoɔden.* 28 Ɛnna nkurɔfo no baako kae sɛ: “Wo papa agyina asraafo no anim aka ntam sɛ, ‘Nnome nka obiara a obedidi nnɛ!’+ Ɛno nti na asraafo no abrɛ saa no.” 29 Ɛnna Yonatan kae sɛ: “Me papa de ɔhaw* kɛse aba ɔman yi so. Monhwɛ, ɛwo kakra a mede kaa m’ano mpo ama m’anya ahoɔden.* 30 Nneɛma a asraafo no nya fii wɔn atamfo hɔ wɔ ɔko mu no, sɛ wodii bi nnɛ a,+ anka hwɛ nea ɛbɛba! Anka nkonim a wobedi wɔ Filistifo so no bɛkyɛn eyi mpo.” 31 Saa da no, wokunkum Filistifo fi Mikmas kosii Ayalon,+ na asraafo no brɛe paa. 32 Enti asraafo no tu guu nneɛma a wonya fii ɔko mu no so faa nguan ne anantwi ne anantwi mma kunkum wɔn wɔ hɔ ara, na asraafo no dii mogya no kaa nam no ho.+ 33 Ɛnna wɔbɛka kyerɛɛ Saul sɛ: “Hwɛ! Asraafo no reyɛ bɔne tia Yehowa; wɔredi mogya ka nam no ho.”+ Na ɔkae sɛ: “Moanni nokware. Monka mo ho mpia ɔbo kɛse mmrɛ me.” 34 Saul kae sɛ: “Munkyin nkurɔfo no so, na monka nkyerɛ wɔn sɛ, ‘Obiara mfa ne nantwi ne ne guan mmra me nkyɛn ha, na ommekum no wɔ ha nni, na monnyɛ Yehowa bɔne nnni mogya nnka nam no ho.’”+ Ɛnna asraafo no mu biara de ne nantwi bae anadwo no, na obekum no wɔ hɔ. 35 Na Saul sii afɔremuka maa Yehowa.+ Eyi ne afɔremuka a edi kan a osi maa Yehowa. 36 Akyiri yi, Saul kae sɛ: “Momma yentiw Filistifo no anadwo yi na yɛntow nhyɛ wɔn so nsesaw wɔn nneɛma nkosi sɛ ade bɛkye. Yɛremma onipa baako koraa ntena nkwa mu.” Ɛnna wɔkae sɛ: “Nea eye w’ani so biara, yɛ.” Ɛnna ɔsɔfo no kae sɛ: “Momma yemmisa nokware Nyankopɔn no wɔ ha.”+ 37 Enti Saul bisaa Onyankopɔn sɛ: “Mintiw Filistifo no anaa?+ Wode wɔn bɛhyɛ Israel nsa?” Nanso saa da no, Onyankopɔn amma no mmuae. 38 Ɛnna Saul kae sɛ: “Asraafo no mu atitiriw nyinaa, muntwiw mmɛn ha, na yɛnhwehwɛ bɔne a ɛnnɛ yɛayɛ. 39 Yehowa, Israel Gyefo no te ase yi, sɛ ɛyɛ me ba Yonatan mpo a, ɛsɛ sɛ owu.” Nanso obiara anka hwee. 40 Afei ɔka kyerɛɛ Israel nyinaa sɛ: “Munnyina ɔfã baako, na me ne me ba Yonatan nso begyina ɔfã baako.” Ɛnna nkurɔfo no ka kyerɛɛ Saul sɛ: “Nea eye wɔ w’ani so biara, yɛ.” 41 Saul ka kyerɛɛ Yehowa sɛ: “O Israel Nyankopɔn, fa Tumim*+ so ma nokware nna adi!” Enti esii Yonatan ne Saul so, na asraafo no faa wɔn ho dii. 42 Ɛnna Saul kae sɛ: “Mommɔ me ne me ba Yonatan so ntonto.”+ Na ekosii Yonatan so. 43 Afei Saul bisaa Yonatan sɛ: “Ka kyerɛ me, dɛn na woayɛ?” Enti Yonatan kae sɛ: “Mede ɛwo kakra kaa m’ano; ná ɛwɔ poma a ekura me no ano.+ Mini! Momma minwu!” 44 Ɛnna Saul kae sɛ: “Yonatan, sɛ mamma woanwu a, Onyankopɔn ntua me ka na ɔmfa bi nka ho.”+ 45 Nanso asraafo no ka kyerɛɛ Saul sɛ: “Yonatan a ɔde nkonimdi* kɛse+ abrɛ Israel yi na ɔrebewu? Ɛmpare yɛn! Sɛ́ Yehowa te ase yi, ɛnsɛ sɛ ne ti nwi baako mpo tɔ fam, efisɛ Onyankopɔn na ɔde no ayɛ adwuma nnɛ.”+ Enti asraafo no twitwa gyee Yonatan,* na wanwu. 46 Ɛnna Saul gyaee Filistifo no akyi di, na Filistifo no nso kɔɔ wɔn asaase so. 47 Saul maa n’ahenni timii wɔ Israel, na ɔne n’atamfo nyinaa koe: Moabfo+ ne Ammonfo+ ne Edomfo+ ne Soba+ ahemfo ne Filistifo.+ Na baabiara a ɔkɔe nso, odii nkonim. 48 Ɔde akokoduru koe, na odii Amalekfo+ so nkonim, na ogyee Israel fii nnipabɔnefo a wɔfom nneɛma nsam. 49 Saul mma mmarima ne Yonatan, Yiswi, ne Malki-Sua,+ na ne mma mmea baanu no nso, na wɔfrɛ ɔpanyin no Merab+ na na wɔfrɛ akumaa no Mikal.+ 50 Saul yere din de Ahinoam, na na ɔyɛ Ahimahas ba. Ne sahene nso din de Abner,+ na na ɔyɛ Saul papa nua Ner ba. 51 Saul yɛ Kis+ ba, ɛnna Abiel ba Ner+ nso ba ne Abner. 52 Saul nna nyinaa, ntɔkwaw a emu yɛ den ampa ɔne Filistifo ntam.+ Sɛ Saul hu ɔbarima biara a ne ho yɛ den anaa ɔwɔ akokoduru a, na ɔde no aka ne dɔm ho.+\n^ Anaa “asaase a anantwi abien betumi de da koro afuntum no fã.”\n^ Nt., “Saa da no.”\n^ Nt., “Yi wo nsa.”\n^ Nt., “obedi paanoo.”\n^ Nt., “asaase.”\n^ Nt., “n’ani so daa hɔ.”\n^ Nt., “m’ani so ada hɔ.”\n^ Nt., “gyee Yonatan nkwa.”


2 Nanso, so ɛnyɛ nwonwa sɛ Yehowa Nyankopɔn a ɔwɔ tumi a enni ano no mfaa saa tumi no nnii dwuma ɔkwammɔne so da? Sɛnea yɛahu wɔ ti ahorow a edi kan mu no, ɔde ne tumi di dwuma bere nyinaa—sɛ́ ɛyɛ adebɔ mu, adesɛe mu, ahobammɔ mu, anaa ade siesie mu—ma ɛne n’atirimpɔw ahorow a ɔdɔ wom no hyia. Sɛ yesusuw ɔkwan a ɔfa so de ne tumi di dwuma no ho a, ɛka yɛn ma yɛbɛn no. Ɛno nso betumi akanyan yɛn ma ‘yɛasuasua Onyankopɔn’ wɔ sɛnea yɛn ankasa de tumi di dwuma no mu. (Efesofo 5:1) Nanso, tumi bɛn na yɛn nnipa a yɛyɛ mmerɛw no wɔ?\n3 Kae sɛ wɔbɔɔ onipa wɔ “Onyankopɔn suban so” sɛ ne sɛso. (Genesis 1:26, 27) Enti, yɛn nso yɛwɔ tumi—anyɛ yiye koraa no, yɛwɔ kakra. Yɛn tumi no bi betumi ayɛ ahoɔden a yɛwɔ a yɛde yɛ nneɛma, nea yɛde yɛ adwuma; afoforo so tumi a yɛwɔ; afoforo so nkɛntɛnso a yetumi nya, titiriw yɛn adɔfo; honam fam ahoɔden; anaa honam fam nneɛma. Odwontofo no ka faa Yehowa ho sɛ: “Wo nkyɛn na nkwa nsuti wɔ.” (Dwom 36:9) Enti, ɔkwan biara so no, Onyankopɔn na ɔyɛ tumi a ɛfata biara a yɛwɔ no wura. Enti yɛpɛ sɛ yɛde di dwuma wɔ ɔkwan a ɛsɔ n’ani so. Ɔkwan bɛn so na yebetumi ayɛ saa?\n4 Ade a ɛho hia a ɛbɛma yɛde tumi adi dwuma ɔkwampa so ne ɔdɔ. So Onyankopɔn ankasa nhwɛso nna eyi adi? Kae Onyankopɔn su atitiriw anan—tumi, atɛntrenee, nyansa, ne ɔdɔ—a yesusuw ho wɔ Ti 1 no. Su atitiriw anan no mu nea ɛwɔ he na edi akoten? Ɔdɔ. “Onyankopɔn ne dɔ,” saa na 1 Yohane 4:8 ka. Yiw, Yehowa su titiriw ne ɔdɔ; ɛno na ɛma ɔyɛ biribiara a ɔyɛ no nyinaa. Enti ɔdɔ na ɛma ɔda ne tumi adi bere biara, na wɔn a wɔdɔ no no nya so mfaso ankasa.\n5 Ɔdɔ bɛboa yɛn nso ma yɛde yɛn tumi adi dwuma ɔkwampa so. Efisɛ, Bible ka kyerɛ yɛn sɛ ɔdɔ “yam ye” na “ɛnhwehwɛ nea ɛyɛ n’ankasa de.” (1 Korintofo 13:4, 5) Enti, ɔdɔ remma yɛnyɛ yɛn ade katee anaa atirimɔden so wɔ wɔn a yɛwɔ wɔn so tumi bi no so. Mmom no, yebedi afoforo ni na yɛde wɔn ahiade ne wɔn nkate adi yɛn ankasa de anim.—Filipifo 2:3, 4.\n6 Su foforo wɔ hɔ a ɛne ɔdɔ wɔ abusuabɔ a ebetumi aboa yɛn ma yɛakwati sɛ yɛde tumi bedi dwuma ɔkwammɔne so: ɛne Onyankopɔn suro. Mfaso bɛn na ɛwɔ saa su yi so? Mmebusɛm 16:6 ka sɛ: “Wɔde [Yehowa, NW] suro kwati bɔne.” Akyinnye biara nni ho sɛ tumi a wɔde di dwuma ɔkwammɔne so no ka nneɛma bɔne a ɛsɛ sɛ yɛtwe yɛn ho fi ho no ho. Onyankopɔn suro remma yɛnyɛ wɔn a yɛwɔ wɔn so tumi no basabasa. Dɛn ntia? Ade biako ne sɛ, yenim sɛ yebebu akontaa akyerɛ Onyankopɔn wɔ sɛnea yɛne saafo no di no ho. (Nehemia 5:1-7, 15) Nanso, pii wɔ Onyankopɔn suro mu sen saa. Wɔtaa de mfitiase kasa mu nsɛm a wɔde gyina hɔ ma “osuro” no kyerɛ obu ne nidi a emu dɔ a yɛwɔ ma Nyankopɔn. Enti Bible no de osuro bata ɔdɔ a wɔdɔ Onyankopɔn ho. (Deuteronomium 10:12, 13) Nea ɛka osuro a emu dɔ yi ho ne osuro pa a ɛne sɛ yɛmpɛ sɛ yɛbɛyɛ biribi a ɛnsɔ Onyankopɔn ani—na ɛnyɛ nea ebefi mu aba nti na mmom esiane ɔdɔ ankasa a yɛdɔ no nti.\n7 Mfatoho bi ni: Susuw abusuabɔ a ɛfata a ɛda abarimaa kumaa ne n’agya ntam no ho hwɛ. Abarimaa no hu sɛnea n’agya dɔ no na n’ani gye ne ho no. Nanso, abarimaa no nim nea n’agya hwehwɛ fi ne hɔ, na onim sɛ sɛ wanyɛ n’ade yiye a, n’agya bɛteɛ no so. Abarimaa no nsuro n’agya wɔ ɔkwan a ɛmfata so. Mmom no, ɔdɔ n’agya yiye. Abofra no ani gye ho sɛ ɔbɛyɛ biribi a ɛbɛma n’agya ani agye ne ho. Saa ara na ɛte wɔ Onyankopɔn suro ho. Esiane sɛ yɛdɔ Yehowa, yɛn soro Agya no nti, yesuro sɛ yɛbɛyɛ biribi a ‘ɛbɛyɛ no yaw ne komam.’ (Genesis 6:6) Mmom no, yɛpɛ sɛ ne koma ani gye. (Mmebusɛm 27:11) Ɛno nti na yɛpɛ sɛ yɛde yɛn tumi di dwuma ɔkwampa so no. Ma yɛnhwehwɛ ɔkwan a yebetumi afa so ayɛ saa no yiye.\n8 Nea edi kan no, susuw abusua ho hwɛ. Efesofo 5:23 ka sɛ: “Okunu yɛ ɔyere ti.” Ɔkwan bɛn so na ɛsɛ sɛ okunu de tumi yi a wɔde ama no no di dwuma? Bible ka kyerɛ okununom sɛ wɔne wɔn yerenom ntra ‘nimdeɛ mu, na wonni wɔn ni sɛ ade a ne ho nyɛ den.’ (1 Petro 3:7) Hela edin asɛm a wɔkyerɛɛ ase ‘nidi’ no kyerɛ “ɛbo a biribi som, . . . obu.” Wɔkyerɛ asɛmfua yi ase sɛ ‘akyɛde’ ne “aboɔden.” (Asomafo no Nnwuma 28:10; 1 Petro 2:7) Okunu a odi ne yere ni no renhwe no da; saa ara na ɔrengu n’anim ase anaasɛ ɔremmu no animtiaa, mma ɔnte nka sɛ mfaso nni ne so. Mmom no, ohu ne so mfaso, na obu no. Ɔnam ne nsɛm ne ne nneyɛe so da no adi—wɔ kokoam ne baguam—sɛ ɔsom bo ma no. (Mmebusɛm 31:28) Ɛnyɛ ɔdɔ nko na ɔyere no bɛdɔ okunu a ɔte saa no, na mmom obebu no nso, na nea ɛho hia sen saa koraa no, ɔbarima no benya Onyankopɔn anim dom.\n9 Ɔyerenom nso wɔ tumi bi wɔ abusua mu. Bible ka mmea a wosuro Onyankopɔn a na wɔhyɛ tiyɛ a ɛfata ase a wɔde hokwan a wɔwɔ hyɛɛ wɔn kununom nkuran ɔkwampa so anaasɛ wɔboaa wɔn ma wotumi buu atɛmpa ho asɛm. (Genesis 21:9-12; 27:46–28:2) Ebia na ɔyere bi adwene kyere ade ntɛm sen ne kunu, anaasɛ obetumi anya ɔdom akyɛde foforo a ne kunu nni bi. Nanso, ɛsɛ sɛ “ɔfɛre” ne kunu na ɔbrɛ ne ho ase ma no ‘sɛnea ɔyɛ ma Awurade.’ (Efesofo 5:22, 33) Adwene a ɔyere benya sɛ ɔpɛ sɛ ɔsɔ Onyankopɔn ani no bɛboa no ma ɔde nneɛma a otumi yɛ aboa ne kunu mmom sen sɛ obebu no animtiaa anaasɛ ɔbɛbɔ mmɔden sɛ obedi no so. “Ɔbea nyansafo” a ɔte saa no ne ne kunu yɛ biako hyɛ abusua no den. Ɔnam saayɛ so ma asomdwoe ba ɔne Onyankopɔn ntam.—Mmebusɛm 14:1.\n10 Awofo nso wɔ tumi a Onyankopɔn de ama wɔn. Bible tu wɔn fo sɛ: “Agyanom, munnyi mo mma abufuw, na mmom monyɛn wɔn [Yehowa nteɛso, NW] ne nyansakyerɛ mu.” (Efesofo 6:4) Wɔ Bible mu no, asɛmfua “nteɛso” betumi akyerɛ ‘ɔyɛn, ntetee, ne nkyerɛkyerɛ.’ Mmofra hia nteɛso; wohia akwankyerɛ ne anohyeto ahorow a emu da hɔ. Bible de ɔdɔ bata nteɛso, anaa nkyerɛkyerɛ a ɛte saa ho. (Mmebusɛm 13:24) Enti, ɛnsɛ sɛ wɔde “nteɛso abaa” di dwuma ɔkwammɔne so—nkate fam anaa honam fam da. * (Mmebusɛm 22:15; 29:15) Nteɛso a ɛyɛ katee anaa emu yɛ den a ɔdɔ nnim yɛ awofo tumi a wɔde di dwuma ɔkwammɔne so, na ebetumi asɛe abofra anigye. (Kolosefo 3:21) Nanso, nteɛso a ɛkari pɛ a wɔde ma ma mmofra hu sɛ wɔn awofo dɔ wɔn na wodwen nnipa ko a wɔrebɛyɛ no ho.\n11 Mmofra nso ɛ? Ɔkwan bɛn so na wobetumi de wɔn tumi adi dwuma ɔkwampa so? Mmebusɛm 20:29 ka sɛ: “Mmerante anuonyam ne wɔn ahoɔden.” Nokwarem no, ɔkwampa biara nni hɔ a mmofra betumi afa so de wɔn ahoɔden adi dwuma sen sɛ wɔde bɛsom yɛn ‘Bɔfo Kɛse’ no. (Ɔsɛnkafo 12:1) Ɛsɛ sɛ mmofra kae sɛ wɔn nneyɛe betumi aka wɔn awofo. (Mmebusɛm 23:24, 25) Sɛ mmofra tie wɔn awofo a wosuro Onyankopɔn no, na wɔfa ɔkwantrenee so a, wɔma wɔn awofo koma ani gye. (Efesofo 6:1) Nneyɛe a ɛte saa ‘sɔ Awurade ani.’—Kolosefo 3:20.\n12 Yehowa ama yɛn ahwɛfo a wodi anim wɔ Kristofo asafo no mu. (Hebrifo 13:17) Ɛsɛ sɛ mmarima a wɔfata yi de tumi a Onyankopɔn de ama wɔn no di dwuma de mmoa a ɛho hia ma nguan no, na wɔhwɛ ma wodi yiye. So mpanyimfo no gyinabea ma wɔn kwan sɛ wonni wɔn mfɛfo gyidifo so bakoma? Dabida! Ɛsɛ sɛ mpanyimfo no nya dwuma a wodi wɔ asafo no mu no ho adwene a ɛkari pɛ. (1 Petro 5:2, 3) Bible ka kyerɛ ahwɛfo sɛ: ‘Monyɛn Onyankopɔn asafo a ɔde n’ankasa ne Ba mogya anya wɔn no yiye.’ (Asomafo no Nnwuma 20:28) Eyi yɛ asɛm a emu yɛ den a enti ɛsɛ sɛ wɔyɛ nguan no mu biara brɛbrɛ.\n13 Yebetumi akyerɛkyerɛ mu wɔ saa kwan yi so. Obi a ɔyɛ w’adamfo paa de n’agyapade bi a onni ho agoru koraa ama wo sɛ hwɛ so ma no. Wunim sɛ w’adamfo no tɔɔ no aboɔden. So worenyɛ no brɛbrɛ na wonhwɛ so yiye? Saa ara na Onyankopɔn ama mpanyimfo no asɛyɛde sɛ wɔnhwɛ agyapade bi a ɛsom bo yiye so: asafo no a wɔde emufo toto nguan ho no. (Yohane 21:16, 17) Yehowa dɔ ne nguan yiye—ɔdɔ wɔn araa ma ɔde ne Dɔba a ɔwoo no koro, Yesu Kristo, mogya a ne bo yɛ den tɔɔ wɔn. Ná Yehowa ntumi ntɔ ne nguan no aboɔmmerɛw. Mpanyimfo a wɔwɔ ahobrɛase ma ɛno tra wɔn adwenem, na wɔne Yehowa nguan no di wɔ ɔkwan a ɛfata so.\n14 Bible ka sɛ: “Owu ne nkwa wɔ tɛkrɛma nsam.” (Mmebusɛm 18:21) Nokwarem no, tɛkrɛma betumi asɛe ade pii. Yɛn mu hena na obi nkaa asɛnhunu anaa asɛm a ɛkyerɛ animtiaabu mma ɛnhyee no da? Nanso, tɛkrɛma wɔ tumi a ɛde yɛ ade yiye nso. Mmebusɛm 12:18 ka sɛ: “Onyansafo tɛkrɛma sa yare.” Yiw, nsɛm a ɛhyɛ nkuran na ɛho tew betumi ayɛ sɛ nkũ a wɔde sra koma ho ma edwo fɔmm. Susuw nhwɛso bi ho hwɛ.\n15 Tesalonikafo Nhoma a Edi Kan 5:14 hyɛ yɛn nkuran sɛ: “Monkyekye wɔn a wɔn koma atu werɛ.” Yiw, ɛtɔ mmere bi a Yehowa asomfo anokwafo mpo betumi ahyia adwenemhaw. Ɔkwan bɛn so na yebetumi aboa saafo no? Fi komam ka biribi pɔtee kamfo wɔn na ɛmmoa wɔn mma wonhu sɛnea wɔsom bo ma Yehowa no. Ka Bible mu nsɛm a tumi wom kyerɛ wɔn sɛ Yehowa dwen wɔn a wɔn “koma abubu” na wɔn “honhom apɛtɛw” no ho na ɔdɔ wɔn. (Dwom 34:18) Sɛ yɛde tumi a tɛkrɛma wɔ no di dwuma de kyekye afoforo werɛ a, na yɛreda no adi sɛ yɛresuasua yɛn Nyankopɔn mmɔborohunufo a “ɔkyekye wɔn a wɔn koma atu werɛ no.”—2 Korintofo 7:6, New American Standard Bible.\n16 Yebetumi de tumi a yɛn tɛkrɛma wɔ no adi dwuma nso de nkuranhyɛ a ɛho hia pii ama afoforo. So yɔnko gyidini bi dɔfo awu? Nsɛm a ɛda tema adi a yɛbɛka de akyerɛ sɛ yedwen ne ho no betumi akyekye nea ne werɛ ahow no werɛ. So onua anaa onuawa bi a ne mfe akɔ anim te nka sɛ ne ho nhia? Nsɛm a aba wom betumi ama wɔn a wɔn mfe akɔ anim no anya ahotoso sɛ wɔn ho hia na yɛn ani sɔ wɔn. So yare a enni sabea rehaw obi? Nsɛm a ɛda ayamye adi a wo ne no bɛka wɔ telefon so anaasɛ ne nkyɛn a wobɛkɔ no betumi ayɛ pii akanyan ɔyarefo no anigye. Sɛ yɛde tumi a kasa wɔ no di dwuma de ka nsɛm a “ɛma nkɔso” a, hwɛ sɛnea ɛbɛyɛ sɛ ɛma yɛn Bɔfo no ani gye!—Efesofo 4:29.\nAsɛmpa no a yɛbɛka bi—ɛyɛ ɔkwan a eye kyɛn so a yɛbɛfa so de yɛn tumi adi dwuma\n17 Ɔkwan foforo biara nni hɔ a ɛho hia a yebetumi de tumi a tɛkrɛma wɔ no adi dwuma sen sɛ yɛde bɛka Onyankopɔn Ahenni ho asɛmpa akyerɛ afoforo. Mmebusɛm 3:27 ka sɛ: “Mfa yiyeyɛ nkame nea ɛsɛ no, bere a ɛwɔ wo tumi mu sɛ wobɛyɛ no.” Ɛyɛ yɛn asɛyɛde sɛ yɛka asɛmpa a egye nkwa no kyerɛ afoforo. Ɛrenyɛ papa sɛ yɛbɛkora asɛm a egye ntɛmpɛ a Yehowa afi ayamye kɛse mu de ama yɛn no so. (1 Korintofo 9:16, 22) Nanso, ɛhe na Yehowa hwɛ kwan sɛ yebenya adwuma yi mu kyɛfa akodu?\n18 Ɔdɔ a yɛwɔ ma Yehowa no ka yɛn ma yɛde yɛn ho hyɛ Kristofo som adwuma no mu kɛse. Dɛn na Yehowa hwɛ kwan sɛ yɛbɛyɛ wɔ eyi mu? Biribi a yɛn nyinaa, a tebea a yɛwom wɔ asetram mfa ho, betumi ayɛ: “Adwuma biara a moyɛ no, mumfi ɔkra mu nyɛ no sɛ moyɛ ma [Yehowa, NW] na monyɛ mma nnipa.” (Kolosefo 3:23) Bere a Yesu reka mmara a ɛyɛ kɛse sen biara ho asɛm no, ɔkae sɛ: “Dɔ [Yehowa, NW] wo Nyankopɔn fi wo koma nyinaa mu ne wo kra nyinaa mu ne w’adwene nyinaa mu ne w’ahoɔden nyinaa mu.” (Marko 12:30) Yiw, Yehowa hwɛ kwan sɛ yɛn mu biara bɛdɔ no na yɛafi ɔkra nyinaa mu asom no.\n19, 20. (a) Bere a koma, adwene, ne ahoɔden yɛ ɔkra fã no, dɛn nti na wɔbobɔɔ saa nneɛma foforo yi din wɔ Marko 12:30? (b) Ɔkra nyinaa mu a yebefi asom Yehowa no kyerɛ dɛn?\n19 Dɛn na ɔkra nyinaa mu a yebefi asom Nyankopɔn no kyerɛ? Ɔkra gyina hɔ ma onipa mũ no nyinaa, a nipadua ne nneɛma a adwene tumi yɛ nyinaa ka ho. Bere a koma, adwene, ne ahoɔden yɛ ɔkra fã no, dɛn nti na wɔbobɔɔ nneɛma foforo yi din wɔ Marko 12:30? Susuw mfatoho bi ho hwɛ. Wɔ Bible mmere mu no, na onipa tumi tɔn ne ho (ne kra) kɔ nkoasom mu. Nanso, ebetumi aba sɛ na akoa no remfi ne koma nyinaa mu nsom ne wura no; ebetumi aba sɛ ɔremfa n’ahoɔden nyinaa anaa n’adwene nyinaa nyɛ adwuma mma ne wura nneɛma nnya nkɔso. (Kolosefo 3:22) Enti, ɛda adi sɛ Yesu bobɔɔ saa nneɛma foforo yi din de sii so dua sɛ ɛnsɛ sɛ yɛtwentwɛn yɛn nan ase wɔ biribiara ho wɔ Onyankopɔn som mu. Nea ɔkra nyinaa mu a yebefi asom Onyankopɔn kyerɛ ne sɛ yɛde yɛn ho bɛma, de yɛn ahoɔden nyinaa ayɛ adwuma sɛnea yebetumi koraa wɔ ne som adwuma mu.\n20 So ɔkra nyinaa mu a yebefi asom no kyerɛ sɛ ɛsɛ sɛ yɛn nyinaa de bere ne ahoɔden koro na ɛyɛ ɔsom adwuma no? Ɛrentumi nyɛ yiye saa, efisɛ ɛsono onipa biara nsɛm tebea ne nneɛma a ɔbɔ mu mmɔden. Sɛ nhwɛso no, aberante anaa ababaa a ɔte apɔw na otumi yɛ adwuma kyɛ no betumi de bere pii ayɛ asɛnka adwuma no asen obi a onyin ama n’ahoɔden so atew. Ɔhokwafo a ɔyɛ aberante anaa ababaa a onni abusua mu asɛyɛde ahorow no betumi ayɛ pii asen obi a ɔhwɛ abusua. Sɛ yɛwɔ ahoɔden na yɛn nsɛm tebea ma yetumi yɛ pii wɔ ɔsom adwuma no mu a, hwɛ sɛnea ɛsɛ sɛ yɛma yɛn ani gye! Nokwarem no, yɛmpɛ sɛ yɛbɛkasa atia afoforo de yɛn ho atoto wɔn ho wɔ eyi mu. (Romafo 14:10-12) Mmom no, yɛpɛ sɛ yɛde yɛn ahoɔden yɛ adwuma de hyɛ afoforo nkuran.\n21 Yehowa ayɛ nhwɛso a ɛyɛ pɛ wɔ sɛnea ɔde ne tumi di dwuma ɔkwampa so no mu ama yɛn. Yɛpɛ sɛ yesuasua no sɛnea yebetumi sɛ́ nnipa a yɛnyɛ pɛ. Yebetumi de yɛn tumi adi dwuma ɔkwampa so denam wɔn a yɛwɔ wɔn so tumi a yɛne wɔn bedi no nidi mu no so. Afei nso, yɛpɛ sɛ yɛde yɛn kra nyinaa yɛ adwuma a egye nkwa a Yehowa de ama yɛn sɛ yɛnyɛ no. (Romafo 10:13, 14) Kae sɛ, sɛ woyɛ nea wo—wo kra—betumi nyinaa a, Yehowa ani gye ho. So wo koma nka wo mma wunnya ɔpɛ sɛ wobɛyɛ nea wubetumi nyinaa de asom Onyankopɔn a ɔwɔ ntease ne ɔdɔ saa no? Ɔkwan foforo biara nni hɔ a eye anaa ɛho hia sen saa a wobɛfa so de wo tumi adi dwuma.\nMmebusɛm 3:9, 10 ‘Ahonyade’ bɛn na yɛwɔ, na ɔkwan bɛn so na yebetumi de nneɛma yi adi dwuma de ahyɛ Yehowa anuonyam?\nƆsɛnkafo 9:5-10 Dɛn nti na ɛsɛ sɛ wode w’ahoɔden di dwuma mprempren wɔ ɔkwan a Onyankopɔn ani begye ho so?\nAsomafo no Nnwuma 8:9-24 Tumi a wɔde di dwuma ɔkwammɔne so ho asɛm bɛn na wɔka wɔ ha, na ɔkwan bɛn so na yebetumi akwati bɔne a ɛte saa a yɛbɛyɛ no?\nAsomafo no Nnwuma 20:29-38 Dɛn na wɔn a asɛyɛde hyehyɛ wɔn nsa wɔ asafo no mu no betumi asua afi Paulo nhwɛso no mu?


Fa Onyankopɔn Adwene Susuw Nneɛma Ho\nƆwɛn-Aban—Nea Adesua Nsɛm Wom | December 15, 2002\nKENKAN WƆ Albanian Arabic Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch English Estonian Ewe Finnish French Ga Georgian German Hiligaynon Hungarian Igbo Indonesian Italian Japanese Korean Latvian Lithuanian Malagasy Malayalam Myanmar Norwegian Papiamento (Aruba) Papiamento (Curaçao) Polish Portuguese Rarotongan Romanian Samoan Sepedi Shona Silozi Slovak Slovenian Spanish Sranantongo Swahili Swedish Tagalog Thai Tsonga Tswana Twi Ukrainian Urdu Vietnamese Zulu\nNÁ September 14, 2002, yɛ da a owia abɔ na ewim yɛ hyew wɔ New York, U.S.A. Saa da no, amanaman ntam nnipakuw bi a wɔn dodow si 6,521 hyiaam wɔ Patterson Adesuabea ne Yehowa Adansefo afie foforo abien mu wɔ ɔmantam no mu. Nnipakuw no hyiaam hwɛɛ Ɔwɛn Aban Gilead Bible Sukuu adesuakuw a ɛto so 113 a na wɔrewie no. Adesuafo no fi nsase 14 so, na na wɔde asram anum a atwam no asiesie wɔn ho ama asɛmpatrɛw adwuma no wɔ aman 19 a wɔde wɔn bɛkɔ mu no mu.\nCarey Barber a ɔwɔ ne mfirihyia 98 mu a ɔyɛ Yehowa Adansefo Sodikuw no muni no na ɔyɛɛ dwumadi no guamtrani. Ɔtwee adwene sii nneɛma a wɔnam Gilead Sukuu no so ayɛ wɔ bɛyɛ mfirihyia 60 a adi a emu na wɔasiesie nnipa mpempem pii ma wɔakɔyɛ asɛmpatrɛw adwuma no so. Onua Barber kae sɛ: “Ɛnyɛ asɛm a yɛreka agugu mu sɛ mfaso kɛse afi ntetee foforo a wɔanya no mu aba. Ahobrɛasefo ɔpehaha pii na wɔahyira wɔn nkwa so ama Yehowa wɔ wiase nyinaa agye ne nokware som atom na wɔde ɔsom kronn rema no esiane mmoa a asɛmpatrɛwfo a wɔatete wɔn de ama wɔn nti.”\nAnsa na adesuafo no mu pii rebɛkɔ Gilead no, na wɔada no adi sɛ wɔpɛ sɛ wɔtrɛw wɔn som adwuma mu. Ná awarefo bi de bɛboro afe biako asua Mandarin kasa sɛnea ɛbɛyɛ a wobetumi aka asɛm no akyerɛ Chinafo pii a wɔte wɔn kurom wɔ Canada no. Awarefo foforo ankasa fii ase suaa Albania kasa, na bere kɔɔ so no, wotu kɔtraa Albania sɛnea ɛbɛyɛ a wobedi anigye kɛse a wɔreda no adi wɔ Bible ho wɔ hɔ no ho dwuma. Adesuakuw no mufo foforo fi Hungary, Guatemala, ne Dominican Republic, nsase a na wɔatu akɔtra hɔ resom wɔ baabi a na Onyankopɔn Asɛm akyerɛkyerɛfo ho hia kɛse wɔ hɔ no.\nAfei, ansa na wɔrebɛkɔ mmeae a wɔama wɔn dwumadi wɔ Afrika, Europa Apuei fam, Amerika Mfinimfini ne Anafo fam, ne Mediterranea Supɔw Apuei fam akyirikyiri no, wɔhyɛɛ adesuafo a wɔrewie no nyinaa nkuran sɛ wonsusuw Onyankopɔn ho wɔ biribiara a wɔyɛ mu.\nOnua Barber nnianim kasa no akyi no, ɔtoo nsa frɛɛ Maxwell Lloyd a ɔyɛ United States Baa Boayikuw no muni no ma ɔbɛkasae. Ɔkasa faa asɛmti “Fa Onyankopɔn Adwene Susuw Nneɛma Ho” ho. Onua Lloyd twee adwene sii Dawid ne Onyankopɔn Ba Yesu nhwɛso ahorow so. (1 Samuel 24:6; 26:11; Luka 22:42) Bere a ɔkasafo no kaee adesuafo no sɛ asram anum a wɔde asua Bible no ama wɔanya ntetee a ɛbɛma wɔde Onyankopɔn adwene asusuw nneɛma ho no, obisae sɛ: “Sɛ mo ne nkurɔfo reyɛ Bible adesua wɔ mo dwumadibea foforo no mu a, so mobɛboa wɔn ma wɔde Onyankopɔn adwene asusuw nneɛma ho?” Na ɛdefa afotu a adesuafo no de bɛma afoforo ho no, otuu wɔn fo sɛ: “Nka sɛ, ‘Sɛnea m’adwene yɛ me no, misusuw sɛ . . . ’ Mmom no, boa wɔn ma wonhu Onyankopɔn adwene wɔ asɛm no ho. Sɛ wofa saa kwan yi so a, wobɛyɛ nhyira ankasa ama wɔn a wo ne wɔn bɛbɔ wɔ wo dwumadibea no.”\nNea odii hɔ wɔ dwumadi no mu ne Gerrit Lösch a ɔyɛ Sodikuw no muni no. Bere a ɔrekasa afa asɛmti “Medi W’akyi” ho no, ɔtwee adwene sii mmere pii a Yehowa ka kyerɛɛ n’asomfo anokwafo sɛ, “Medi w’akyi” no so. (Genesis 26:23, 24; 28:15; Yosua 1:5; Yeremia 1:7, 8) Wɔ yɛn bere yi so no, sɛ yɛkɔ so di nokware a, yebetumi anya Yehowa mu ahotoso saa ara. Onua Lösch daa no adi sɛ: “So wudwen ho sɛ ebia wubenya nnipa ne wɔn asua Bible no anaa? Kae sɛ, Yehowa kae sɛ, ‘Medi w’akyi.’ So wudwen sɛnea wubenya honam fam nneɛma a ɛsɛ ahwɛ wo ho? Yehowa kae sɛ: ‘Merennyaw wo, nanso merempa wo da.’” (Hebrifo 13:5) Onua Lösch de asɛm no baa awiei denam adesuafo no a ɔkaee wɔn sɛ Yesu hyɛɛ n’akyidifo anokwafo bɔ sɛ ɔbɛka wɔn ho wɔ asuafoyɛ adwuma no mu so.—Mateo 28:20.\nNá Lawrence Bowen a ɔyɛ Gilead kyerɛkyerɛfo no asɛmti ne “So Wubenya Ahobammɔ Wɔ Ogya no Mu?” Ɔkae sɛ esiane nsɛmpɔw a ɛsɔree wɔ Eden no nti, wɔn a wɔpɛ sɛ wɔde ɔsom kronn ma Yehowa nyinaa ahyia ɔhaw ahorow, na ɛtɔ mmere bi a wohyia sɔhwɛ ahorow a emu yɛ den. Ɔhyɛɛ adesuafo a wɔrewie no nkuran sɛ wonni Yesu a ɔnam ne ho a ɔde too Yehowa so koraa no so nyaa nokware ahobammɔ na ɔpenee sɔhwɛ ahorow a emu yɛ den a Yehowa maa kwan ma ɛbaa ne Ba ɔsoɔmmerɛfo a ɔyɛ pɛ no so no nhwɛso akyi. (Hebrifo 5:8, 9) Yebetumi de Yehowa atoto obi a ɔnan sika kɔkɔɔ a ɔde si ogya a ano den fata pɛpɛɛpɛ so yiyi emu fĩ no ho. Nokwarem no, gyidi a wɔasɔ ahwɛ wɔ ogya mu som bo koraa sen sika kɔkɔɔ a wɔayiyi mu. Dɛn ntia? Onua Bowen kae sɛ: “Efisɛ gyidi a wɔasɔ ahwɛ tumi gyina sɔhwɛ biara ano, na esiesie yɛn ma yegyina ‘kodu awiei.’”—Mateo 24:13.\nGilead kyerɛkyerɛfo foforo, Mark Noumair bisae sɛ: ‘So Wɔbɛpɛ W’asɛm?’ Ɔde n’asɛmti no gyinaa nsɛm a ɛwɔ 1 Samuel 2:26, NW, a ɛka Samuel ho asɛm sɛ “na Yehowa ne nnipa nyinaa pɛ n’asɛm” no so. Bere a Onua Noumair a ɔde bɛboro mfirihyia du yɛɛ asɛmpatrɛw adwuma wɔ Afrika no kaa Samuel nhwɛso no ho asɛm wiei no, ɔkae sɛ: “Onyankopɔn betumi apɛ mo nso asɛm denam nokwaredi a mode bɛkɔ so akura adwuma a Onyankopɔn de ama mo sɛ monyɛ no mu no so. Wama mo asɛmpatrɛw adwuma a ɛsom bo.” Afei Onua Noumair hyɛɛ adesuafo a wɔrewie sukuu no nkuran sɛ wommu wɔn adwuma no sɛ adwuma kronkron a Onyankopɔn de ama wɔn, na wɔmfa Onyankopɔn adwene nyɛ adwuma ahorow a wɔde ama wɔn no.\nWɔ sukuu bere no mu no, adesuafo no nyaa hokwan ahorow pii wɔ dapɛn awiei de kaa “Onyankopɔn ade kɛse” a ɛwɔ Bible mu no ho asɛm kyerɛɛ nkurɔfo a wɔwɔ mpɔtam hɔ no. (Asomafo no Nnwuma 2:11) Nokwarem no, wotumi kaa ade kɛse yi ho asɛm wɔ kasa horow du mu. Gilead kyerɛkyerɛfo foforo, Wallace Liverance, bisabisaa adesuafo no bi nsɛm ma wɔkaa wɔn suahu ahorow wɔ asɛmti a ɛne “‘Onyankopɔn Ade Kɛse’ Kanyan Nkurɔfo Ma Wɔyɛ Ade” no mu. Ɔkae sɛ: “Honhom no kanyan wɔn a na wɔwɔ abansoro so wɔ Pentekoste no ma wɔkaa ‘Onyankopɔn ade kɛse’ ho asɛm. Honhom koro no ara yɛ adwuma wɔ Onyankopɔn asomfo anokwafo nyinaa so nnɛ.” Akanyan ebinom ma wɔasua kasa foforo a wɔn botae ne sɛ wɔde bedi nnipa foforo pii adanse.\nOnyankopɔn Adwene a Wɔde Susuw Nneɛma Ho Ho Afotu a Mfaso Wɔ So\nWɔ nnianim kasa ahorow no akyi no, Gary Breaux ne William Young, a wɔyɛ United States baa dwumadibea adwumayɛfo no bisabisaa nsase a asɛmpatrɛwfo resom wɔ so mprempren so baa boayikuw ahorow mufo ne awarefo bi a wɔde bɛboro mfirihyia 41 yɛɛ asɛmpatrɛw adwuma no nsɛm. Ade biako a wɔhyɛɛ no nsow ne sɛ: “Wɔn a wɔnhwehwɛ nneɛma pii no yɛ adwuma no kyɛ. Wɔde wɔn adwene si nea enti a wɔbae so. Wonim sɛ wɔbɛkaa asɛmpa no, na wɔrebɛboa nkurɔfo ma wɔahu Yehowa.”\nSodikuw no muni foforo, David Splane, maa ɔkasa a n’asɛmti ne “Morenkɔ Akyiri!” de dwumadi no baa awiei. Dɛn na na ɔrepɛ akyerɛ bere a saa bere no na wɔde adesuafo 46 no nyinaa rekɔ nsase a ɛwɔ wiase nyinaa so no? Ɔkyerɛkyerɛɛ mu sɛ: “Ɛmfa ho baabiara a wowɔ wɔ asase so no, bere a wokɔ so di nokware no, wobɛtra Onyankopɔn fie daa.” Yiw, ɛmfa ho baabiara a Kristofo anokwafo nyinaa te no, wɔresom wɔ Onyankopɔn honhom fam asɔrefie, anaa ofie kɛse a wɔde sii hɔ bere a wɔbɔɔ Yesu asu wɔ afeha a edi kan no fã bi mu. (Hebrifo 9:9) Hwɛ awerɛkyekye a ɛyɛ sɛ atiefo no hui sɛ Yehowa bɛn n’asomfo anokwafo a wɔwɔ asase so nyinaa no! Sɛnea na Yesu ho hia Yehowa bere a na ɔwɔ asase so no, saa ara na yɛn nyinaa, ne ɔsom a yɛde ma No no ho hia No, ɛmfa ho baabi a yɛwɔ no. Enti ɛdefa ɔsom ho no, yɛne yɛn ho yɛn ho ntam kwan nware, na yɛne Yehowa ne Yesu nso ntam kwan nware.\nBere a wɔde nkyia a efi wiase nyinaa mae, de adesuafo no dwumadi maa wɔn, na wɔkenkan krataa a adesuafo no de kyerɛɛ anisɔ wɔ ntetee a wɔanya wɔ Gilead no ho wiei no, oguamtrani no de dwumadi no baa awiei anigye so. Ɔhyɛɛ asɛmpatrɛwfo foforo no nkuran sɛ wɔnkɔ so nyɛ wɔn adwuma pa no, na wɔmma wɔn ani nnye Yehowa som adwuma no mu.—Filipifo 3:1.\n[Adaka wɔ kratafa 23]\nADESUAKUW NO HO NSƐM\nAman dodow a wofi so: 14\nAman dodow a wɔama wɔn hɔ dwumadi: 19\nAdesuafo no dodow: 46\nMfe a wɔadi nkyekyɛm: 35.0\nMfe dodow a wɔadi wɔ nokware no mu: 17.2\nMfe dodow a wɔayɛ bere nyinaa som adwuma no nkyekyɛm: 13.7\nƆwɛn Aban Gilead Bible Sukuu Adesuakuw a Ɛto so 113 a Wɔawie Wɔn Adesua\nWɔahyehyɛ akuw no fi anim kɔ akyi, na kuw biara mu din no fi benkum kɔ nifa, wɔ ase hɔ din no mu.\nShare Share Fa Onyankopɔn Adwene Susuw Nneɛma Ho\nw02 12/15 kr. 23-25\nYesu Awo—Ɔkwan a Ɛfaa So Bae ne Nea Enti a Ɛbaa Saa\nYesu Awo Ho Kyerɛwtohɔ Mu Asuade Ahorow\n‘Onyankopɔn Bɛbɛn Mo’\nSo Wunim Safan ne N’abusua Ho Nsɛm?\nMonna Ɔdɔ Adi Nkyerɛ Mo Ho Wɔ Abusua no Mu\nAfe 2002 Ɔwɛn-aban Mu Nsɛm A Wɔahyehyɛ\nText Baabi a wubetumi atwe nneɛma akenkan ƆWƐN-ABAN—NEA ADESUA NSƐM WOM December 15, 2002\nShare Share ƆWƐN-ABAN—NEA ADESUA NSƐM WOM December 15, 2002\nƆWƐN-ABAN—NEA ADESUA NSƐM WOM December 15, 2002


Exodus 16 | Intanɛt So Bible| Wiase Foforɔ Nkyerɛaseɛ\nKENKAN WƆ Afrikaans Albanian Amharic Arabic Armenian Azerbaijani Azerbaijani (Cyrillic) Bulgarian Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Dutch Efik English Estonian Ewe Fijian Finnish French Georgian German Greek Gun Haitian Creole Hiligaynon Hindi Hungarian Igbo Iloko Indonesian Italian Japanese Kazakh Kikaonde Kinyarwanda Kirghiz Kiribati Kirundi Kongo Korean Lingala Luganda Luvale Macedonian Malagasy Malayalam Maltese Myanmar Norwegian Ossetian Otetela Pangasinan Polish Portuguese Portuguese (Portugal) Romanian Russian Samoan Sango Sepedi Serbian Serbian (Roman) Sesotho (Lesotho) Shona Silozi Sinhala Slovak Slovenian Spanish Sranantongo Swahili Swedish Tagalog Tamil Tatar Thai Tigrinya Tongan Tshiluba Tsonga Tswana Turkish Twi Ukrainian Uzbek Vietnamese Xhosa Yoruba Zulu\n16 Akyiri yi wotu fii Elim,+ na Israel asafo no nyinaa baa Sin+ sare a ɛda Elim ne Sinai ntam no so. Ɛno yɛ bere a wofii Egypt no akyi ɔsram a ɛto so abien no da a ɛto so dunum. 2 Afei Israel asafo no nyinaa fii ase nwiinwii hyɛɛ Mose ne Aaron wɔ sare no so.+ 3 Na Israelfo no kae sɛ: “Sɛ Yehowa kunkum+ yɛn wɔ Egypt asase so bere a yɛredidi na yɛte kwansɛn ho rewe nam+ mpo a, anka eye sen sɛ mode yɛn aba sare yi so sɛ ɔkɔm mmekunkum asafo mũ yi nyinaa.”+ 4 Ɛnna Yehowa ka kyerɛɛ Mose sɛ: “Mɛma aduan atɔ afi soro ama mo,+ na obiara mfi adi nkɔfa nea ɛbɛso no da koro,+ na mede bɛsɔ wɔn ahwɛ sɛ wobedi me mmara so anaa wɔrenni so.+ 5 Na da a ɛto so asia+ no wɔmfa nea wɔfa daa no mmɔho abien+ na wonsiesie.” 6 Enti Mose ne Aaron ka kyerɛɛ Israelfo no nyinaa sɛ: “Anwummere mubehu sɛ Yehowa na oyii mo fii Egypt asase so.+ 7 Na anɔpa mubehu Yehowa anuonyam,+ efisɛ Yehowa ate anwiinwii a munwiinwii hyɛ no no. Na yɛn de, yɛne hena a munwiinwii hyɛ yɛn?” 8 Mose toaa so sɛ: “Anwummere Yehowa bɛma mo nam awe na anɔpa nso wama mo aduan adi amee, efisɛ Yehowa ate anwiinwii a munwiinwii hyɛ no no. Yɛn de yɛyɛ dɛn? Yehowa na munwiinwii hyɛ no na ɛnyɛ yɛn.”+ 9 Na Mose ka kyerɛɛ Aaron sɛ: “Ka kyerɛ Israel asafo no sɛ, ‘Mommra Yehowa anim, efisɛ wate mo anwiinwii no.’”+ 10 Bere a Aaron kasa kyerɛɛ Israel asafo no nyinaa wiei no, wɔdan wɔn ani kyerɛɛ sare no so, na Yehowa anuonyam puei wɔ omununkum no mu.+ 11 Na Yehowa ka kyerɛɛ Mose sɛ: 12 “Mate Israelfo anwiinwii no,+ na ka kyerɛ wɔn sɛ, ‘Anwummere mobɛwe nam na anɔpa moadi aduan amee,+ na mubehu sɛ mene Yehowa mo Nyankopɔn.’”+ 13 Eduu anwummere no nkokɔhwerew+ bae bɛkataa nsraban no so, na anɔpa no obosu bɛkataa nsraban+ no ho nyinaa hyiae. 14 Akyiri yi obosu no kɔe; afei na ade nketenkete+ bi gugu sare no so te sɛ asukɔtweaa.+ 15 Bere a Israelfo no hui no, wobisabisaa wɔn ho sɛ: “Dɛn ni?” Ná wonnim ade ko. Enti Mose ka kyerɛɛ wɔn sɛ: “Ɛyɛ aduan a Yehowa de ama mo sɛ munni.+ 16 Ahyɛde a Yehowa de ama ne sɛ, ‘Obiara mfa nea obetumi adi. Monhwɛ akra a wɔwɔ mo ntamadan mu na munhu dodow a mobɛfa, obiara omer+ biako.’” 17 Israelfo no yɛɛ saa; ebinom faa pii na ebinom nso faa kakraa bi. 18 Sɛ wɔde omer susuw a, nea ɔfaa pii no annya ammoro so, na nea ɔfaa kakraa bi no de antɔ sin.+ Obiara faa nea obetumi adi. 19 Afei Mose ka kyerɛɛ wɔn sɛ: “Obiara nnnyaw bi mmma ade nnkye so.”+ 20 Nanso wɔantie Mose. Ebinom gyaw bi ma ade kyee so, na ɛdɔɔ mmoawa ma ɛbɔnee,+ enti Mose bo fuw wɔn.+ 21 Anɔpa+ biara obiara kɔfa nea obetumi adi. Na sɛ owia ano yɛ den a, na anan. 22 Na da a ɛto so asia no wɔfaa aduan no mmɔho abien,+ obiara de omer abien. Enti Israel mpanyimfo nyinaa bɛbɔɔ Mose amanneɛ. 23 Na ɔka kyerɛɛ wɔn sɛ, “Nea Yehowa aka ni: Ɔkyena yɛ homeda, homeda kronkron ma Yehowa.+ Nea mobɛtõ no montõ, nea mobɛnoa nso monnoa.+ Na nea ɛbɛka no momfa nsie nkosi anɔpa.” 24 Enti wɔde siei kosii anɔpa, sɛnea Mose ka kyerɛɛ wɔn no; na ammɔn na annɔ mmoawa nso.+ 25 Ɛnna Mose kae sɛ: “Munni no nnɛ, efisɛ nnɛ yɛ homeda+ ma Yehowa. Ɛnnɛ de, morennya bi wɔ sare no so. 26 Momfa no nnansia, na da a ɛto so ason no de, ebi rentɔ, efisɛ ɛyɛ homeda.”+ 27 Na ɛbae sɛ da a ɛto so ason no ebinom kɔe sɛ wɔrekɔfa bi, nanso wɔannya bi. 28 Ɛnna Yehowa bisaa Mose sɛ: “Mubebu m’ahyɛde ne me mmara so akosi da bɛn?+ 29 Monhyɛ no nsow sɛ Yehowa ama mo homeda.+ Ɛno nti na da a ɛto so asia no wama mo nnanu aduan no. Enti da a ɛto so ason no, obiara ntena ne fie,+ obiara mmfi adi.” 30 Enti ɔman no homee da a ɛto so ason+ no. 31 Ná Israelfo no frɛ aduan no “mana.” Ɛte sɛ aba fitaa bi, na ne dɛ te sɛ tetare a ɛwo wom.+ 32 Afei Mose kae sɛ: “Yehowa ahyɛ sɛ, ‘Monhyɛ omer mã na monkora so mo awo ntoatoaso+ nyinaa mu, na wɔahu aduan a mema mudii wɔ sare so bere a miyii mo fii Egypt asase so no.’”+ 33 Na Mose ka kyerɛɛ Aaron sɛ: “Fa kuruwa na hyɛ mana omer biako gu mu na fa si Yehowa anim, na monkora so mo awo ntoatoaso nyinaa mu.”+ 34 Sɛnea Yehowa hyɛɛ Mose no, Aaron de kosii Adanse*+ no anim koraa so. 35 Enti Israelfo no dii mana mfe aduanan+ kosii sɛ woduu asase a nnipa te so so.+ Mana na wodi kosii sɛ woduu Kanaan hye so.+ 36 Na omer yɛ efa susude nkyem du mu biako.\nƐbɛyɛ sɛ ɛyɛ adaka a wɔkora kyerɛwtohɔ titiriw so wom.


Nnwom 116 | Intanɛt So Bible| Wiase Foforɔ Nkyerɛaseɛ\n‘Dɛn na mede betua Yehowa ka?’ (12)\n“Mɛma nkwagye kuruwa no so” (13)\n“Ɛbɔ a mahyɛ Yehowa no, metua” (14, 18)\nAnokwafo wu yɛ adehwere kɛse (15)\n116 Medɔ Yehowa,Efisɛ otie* me nne; otie me sufrɛ.+ 2 Ɔyɛ aso ma* me,+Enti mete nkwa mu yi de,* mesu afrɛ no. 3 Owu nhama bɛkyekyeree me;Ɔdamoa* yeree me,*+ Na ahohia ne awerɛhow bunkam me so.+ 4 Nanso mebɔɔ Yehowa din sɛ:+ “O Yehowa, gye me!”* 5 Yehowa wɔ ayamhyehye* na ɔyɛ ɔtreneeni;+Yɛn Nyankopɔn yɛ mmɔborɔhunufo.+ 6 Yehowa wɛn wɔn a wonni nimdeɛ.+ Wɔbrɛɛ me ase, na ogyee me. 7 Ma me kra* nsan nhome bio,Efisɛ Yehowa ne me adi no yiye. 8 Woagye me* afi owu mu;M’aniwa anhu nisu, na me nan anhintiw.+ 9 Mɛnantew Yehowa anim wɔ ateasefo asaase so. 10 Ná mewɔ gyidi, enti mekasae.+Mihuu amane pii. 11 Me de, mebɔɔ hu na mekae sɛ: “Onipa biara yɛ ɔtorofo.”+ 12 Nneɛma pa a Yehowa ayɛ ama me nyinaa,Dɛn na mede betua no ka? 13 Mɛma nkwagye* kuruwa no so,Na mɛbɔ Yehowa din. 14 Ɛbɔ a mahyɛ Yehowa no,Metua wɔ ne manfo nyinaa anim.+ 15 Yehowa anokwafo wu+Yɛ adehwere kɛse* ma no. 16 O Yehowa, mesrɛ wo,Meyɛ w’akoa. Meyɛ w’akoa, w’afenaa ba. Nhama a na akyekyere me no, woasansan.+ 17 Mɛbɔ aseda afɔre ama wo;+Yehowa din na mɛbɔ. 18 Ɛbɔ a mahyɛ Yehowa no,+Metua wɔ ne manfo nyinaa anim,+ 19 Metua wɔ Yehowa fi adiwo hɔ;+O Yerusalem, wo mfinimfini na metua. Munyi Yah ayɛ!*+\n^ Ebetumi nso akyerɛ, “Mewɔ ɔdɔ, efisɛ Yehowa tie.”\n^ Anaa “Ɔbɔ ne mu ase tie.”\n^ Anaa “Enti me nkwa nna nyinaa.”\n^ Nt., “Sheol ahohia soo me mu.”\n^ Anaa “Yehowa yɛ ɔdomfo.”\n^ Anaa “nkwagye kɛse.”\n^ Nt., “aboɔden.”


Nhyira a Ɛwɔ So sɛ Wubedi Nokware Wɔ Biribiara Mu\n“Yɛpɛ sɛ yɛde nokwaredi bɔ yɛn bra wɔ biribiara mu.”—HEBRIFO 13:18.\n1, 2. Sɛ yɛbɔ mmɔden sɛ yebedi nokware a, dɛn nti na Yehowa ani gye? Ma mfatoho.\nƐNA bi ne ne ba abarimaa apue afi sotɔɔ bi mu rekɔ fie. Afei ohu sɛ abarimaa no agyina prɛko pɛ, na n’anim asesa. Abarimaa no ani aba ne ho so sɛ okura agode bi a ɔfae wɔ sotɔɔ no mu. Ne werɛ fii sɛ ɔbɛsan de agode no ato hɔ anaa ɔbɛma ne maame atɔ ama no. Ɛhaw no ma ɔteɛm frɛ ne maame. Maame no twa ne ba no koma to ne yam na ɔsan de no kɔ sotɔɔ no mu de agode no kɔto hɔ na ɔpa sotɔɔ wura no kyɛw. Bere a abarimaa no yɛ saa no, anigye hyɛ maame no koma mã. Adɛn ntia?\n2 Sɛ mmofra hu hia a nokwaredi ho hia a, wɔn awofo ani gye sen biribiara. Saa ara na yɛn soro Agya a ɔyɛ “nokware Nyankopɔn” no nso ani gye. (Dwom 31:5) Bere a ohu sɛ yɛrenyin wɔ ne som mu no, n’ani gye sɛ yɛrebɔ mmɔden sɛ yɛbɛyɛ anokwafo. Esiane sɛ yɛpɛ sɛ yɛsɔ n’ani na yɛtena ne dɔ mu nti, yɛne ɔsomafo Paulo yɛ adwene wɔ asɛm a ɔkae yi ho sɛ: “Yɛpɛ sɛ yɛde nokwaredi bɔ yɛn bra wɔ biribiara mu.” (Hebrifo 13:18) Momma yɛmfa yɛn adwene nsi asetenam tebea nnan bi a ebetumi ayɛ den sɛ yebedi nokware wɔ mu no so. Afei yebesusuw nhyira a efi mu ba no bi ho.\nSƐNEA YEBEDI YƐN ANKASA HO NOKWARE\n3-5. (a) Ɔkwan bɛn so na Onyankopɔn Asɛm bɔ yɛn kɔkɔ wɔ asiane a ɛwom sɛ yɛbɛdaadaa yɛn ho no mu? (b) Dɛn na ɛbɛboa yɛn ma yɛahu sɛnea yɛte ankasa?\n3 Asɛnnennen a edi kan ne sɛ yebesua sɛ yebedi yɛn ankasa ho nokware. Esiane sɛ yɛnyɛ pɛ nti, ɛyɛ mmerɛw sɛ yɛbɛdaadaa yɛn ho. Sɛ nhwɛso no, Yesu ka kyerɛɛ Kristofo a na wɔwɔ Laodikea no sɛ wɔdaadaa wɔn ho sɛ wɔyɛ adefo, nanso na wɔyɛ ‘ahiafo ne anifuraefo a wɔda adagyaw’ wɔ honhom mu. Ná wɔn tebea no yɛ awerɛhow paa. (Adiyisɛm 3:17) Bere a wɔkɔ so daadaa wɔn ho no, na wɔn tebea no resɛe koraa.\n4 Wobɛkae nso sɛ osuani Yakobo bɔɔ kɔkɔ sɛ: “Sɛ obi bu ne ho sɛ ɔyɛ onyamesomfo nanso ɔnto ne tɛkrɛma nnareka, na mmom ɔkɔ so daadaa ne koma a, onipa a ɔte saa no som yɛ ɔkwa.” (Yakobo 1:26) Sɛ yesusuw sɛ yebetumi de yɛn tɛkrɛma adi dwuma kwammɔne so na yɛn som asɔ Yehowa ani a, na yɛredaadaa yɛn koma. Ɔsom a yɛde ma Yehowa no bɛyɛ kwa; mfaso biara remma so. Ɛnde, dɛn na ɛbɛboa yɛn na yɛamfa kwan a ɛyɛ hu saa so?\n5 Yakobo asɛm a ɔkae no ara mu no, ɔde Onyankopɔn asɛm mu nokwasɛm toto ahwehwɛ ho. Na otu yɛn fo sɛ yɛnhwehwɛ Onyankopɔn mmara a ɛyɛ pɛ no mu na yɛnyɛ nsakrae biara a ɛfata. (Kenkan Yakobo 1:23-25.) Bible betumi aboa yɛn ma yɛahu sɛnea yɛte ankasa ne nea ɛsɛ sɛ yɛyɛ de siesie yɛn tebea. (Kwadwom 3:40; Hagai 1:5) Bio nso, yebetumi abɔ Yehowa mpae asrɛ no sɛ ɔnhwehwɛ yɛn mu, na ɔmmoa yɛn mma yenni yɛn mmerɛwyɛ biara ho dwuma. (Dwom 139:23, 24) Nkontompo yɛ mmerɛwyɛ a etumi didi nnipa mu, enti ɛsɛ sɛ yebu no sɛnea yɛn soro Agya no bu no no. Mmebusɛm 3:32 ka sɛ: “Yehowa kyi okontomponi, na teefo na Ɔne wɔn di atirimsɛm.” Yehowa betumi aboa yɛn ma yɛate nka sɛnea ɔte nka na yɛahu yɛn ho sɛnea ohu yɛn. Kae nea Paulo kae no: “Yɛpɛ sɛ yɛde nokwaredi bɔ yɛn bra.” Yɛnyɛ pɛ seesei, nanso yefi yɛn koma nyinaa mu pɛ sɛ yedi nokware wɔ biribiara mu.\nNOKWAREDI WƆ ABUSUA MU\nSɛ yedi nokware a, ɛboa yɛn ma yɛnyɛ nneɛma wɔ sum ase\n6. Dɛn nti na ɛsɛ sɛ awarefo di wɔn ho wɔn ho nokware, na asiane bɛn na ɛno bɛma wɔakwati?\n6 Ɛsɛ sɛ Kristofo ma nokwaredi yɛ wɔn abusua no ahyɛnsode. Enti ebehia sɛ okunu ne ɔyere bɔ nkɔmmɔ a obiara mfa biribiara nsie ne yɔnko. Ɛnsɛ sɛ Kristoni warefo bi de ne ho twitwiw obi a ɔnyɛ ne hokafo na onya ne ho akɔnnɔ, efisɛ eyi yɛ afide a ebetumi apira ne hokafo no. Enti ɛmfata sɛ ɔbɛhyɛ sum ase ne obi adi nkitaho a ɛnsɛ wɔ Intanɛt so anaa ɔde aguamansɛm begyigye n’ani. Kristofo awarefo binom de wɔn ho ahyɛ ɔbra bɔne a ɛte saa mu wɔ sum ase bere a wɔn hokafo nnim. Eyi nkyerɛ nokwaredi. Hyɛ asɛm a ɔhene nokwafo Dawid kae yi nsow: “Me ne nkontompofo antena; na nyaatwomfo nso, me ne wɔn ammɔ.” (Dwom 26:4) Sɛ woaware a, nhyɛ sum ase nyɛ biribi a ebetumi ama wode wo suban ankasa asie wo hokafo!\n7, 8. Bible mu nhwɛso bɛn na ebetumi aboa mmofra ma wɔahu mfaso a ɛwɔ nokwaredi so?\n7 Sɛ awofo rekyerɛ wɔn mma mfaso a ɛwɔ nokwaredi so a, nyansa wom sɛ wɔde Bible mu nhwɛso ahorow bedi dwuma. Ebinom anni nokware, na eyi ho nhwɛso ne Akan, Gehasi, ne Yuda. Akan wiaa ade na ɔbɔɔ mmɔden sɛ ɔbɛkata so; Gehasi dii atoro de pɛɛ honam fam mfaso; na Yuda nso wiaa ade na odii atoro de yii Yesu mae.—Yosua 6:17-19; 7:11-25; 2 Ahene 5:14-16, 20-27; Mateo 26:14, 15; Yohane 12:6.\n8 Ebinom nso dii nokware, na wɔn mu baako ne Yakob. Ɔmaa ne mma de sika a wohui wɔ wɔn kotoku mu no san kɔe efisɛ na osusuw sɛ anipaso na ɛma wɔde hyɛɛ mu. Nokwaredifo afoforo nso ne Yefta ne ne babea no. Ababaa no dii bɔ a ne papa hyɛe no so, na ɛma ɔde ne ho bɔɔ afɔre. Yesu nso de akokoduru kaa nipa ko a ɔyɛ kyerɛe wɔ basabasayɛfo bi anim, na eyi maa nkɔmhyɛ bi baa mu. Afei nso ɔyɛɛ saa de bɔɔ ne nnamfo ho ban. (Genesis 43:12; Atemmufo 11:30-40; Yohane 18:3-11) Nhwɛso kakra yi betumi ama awofo ahu nneɛma pa a ɛwɔ Onyankopɔn Asɛm mu a ɛbɛboa wɔn ma wɔakyerɛkyerɛ wɔn mma ma wɔasua nokwaredi na wɔahu so mfaso.\n9. Sɛ awofo pɛ sɛ wɔn mma sua nokwaredi a, nhwɛso bɛn na ɛsɛ sɛ wɔyɛ, na dɛn nti na eyi ho hia?\n9 Nkyerɛkyerɛ a ɛte saa de asɛyɛde kɛse to awofo so. Ɔsomafo Paulo bisae sɛ: “So wo a wokyerɛkyerɛ obi no, wonkyerɛkyerɛ wo ho? Wo a woka sɛ ‘Mmɔ korɔn’ no, so wobɔ korɔn?” (Romafo 2:21) Awofo bi ma wɔn mma adwene tu fra, efisɛ bere a wɔkyerɛ wɔn mma sɛ wonni nokware no, wɔn ankasa nni nokware. Ebia wobewia nneɛma nketenkete na wɔadi atoro aka sɛ, “Adɛn, adwumawura no mpo nim sɛ yɛbɛfa bi,” anaa “Eyi yɛ atoro ketewaa bi, ɛnsɛe hwee.” Nanso nokwasɛm ne sɛ korɔn biara yɛ korɔn ɛmfa ho ade a wuwiae no; saa ara nso na atoro biara yɛ atoro, ɛmfa ho asɛm ko a wokae no. * (Kenkan Luka 16:10.) Mmofra tumi hu nyaatwomyɛ ntɛm na ebetumi asɛe wɔn. (Efesofo 6:4) Nanso sɛ awofo di nokware na wɔn mma sua a, wobenyin abɛhyɛ Yehowa anuonyam wɔ wiase a nokwaredi nnim yi mu.—Mmebusɛm 22:6.\nNOKWAREDI WƆ ASAFO NO MU\n10. Sɛ yɛne yɛn mfɛfo gyidifo rebɔ nokwasɛm bi ho nkɔmmɔ a, dɛn na ɛsɛ sɛ yɛhwɛ yiye wɔ ho?\n10 Yɛn mfɛfo Kristofo a yɛne wɔn bɛbɔ no bɛma yɛanya hokwan pii de asua nokwaredi. Sɛnea yehui wɔ Ti 12 no, ɛsɛ sɛ yɛhwɛ yiye bere a yɛde akyɛde a ɛyɛ kasa no redi dwuma no, titiriw wɔ yɛn nuanom Kristofo mu. Nkɔmmɔbɔ kɛkɛ betumi adan nseku bɔne anaa ntwiri mpo. Sɛ yɛte asɛm bi na yɛanhu mu yiye na yɛkeka kyerɛ afoforo a, ebia na yɛreboa ama atosɛm bi mu atrɛw, enti ɛbɛyɛ papa sɛ yɛbɛka yɛn ano atom. (Mmebusɛm 10:19) Sɛ yenim sɛ asɛm bi yɛ nokware mpo a, ɛnkyerɛ sɛ ɛsɛ sɛ yɛkeka kyerɛ afoforo. Ebia na asɛm no mfa yɛn ho, anaasɛ ka a yɛbɛka ho asɛm no renkyerɛ ayamye. (1 Tesalonikafo 4:11) Ebinom kasa bumbum susuw sɛ ɛnyɛ hwee efisɛ nea wɔreka no yɛ nokware, nanso ɛsɛ sɛ yɛn kasa ho ba nyam daa na ɛhyɛ nkuran.—Kenkan Kolosefo 4:6.\n11, 12. (a) Ɔkwan bɛn so na wɔn a wɔayɛ bɔne a anibere wom betumi asɛe asɛm no koraa? (b) Atosɛm bɛn na Satan betumi ahyɛ ho nkuran bere a obi ayɛ bɔne a anibere wom no, na yɛbɛyɛ dɛn ako atia? (d) Yɛbɛyɛ dɛn akyerɛ sɛ yedi Yehowa ahyehyɛde no nokware?\n11 Ɛho hia titiriw sɛ yɛka nokware kyerɛ wɔn a wodi asafo no anim no. Sɛ obi yɛ bɔne a anibere wom na ɔbɔ mmɔden sɛ ɔbɛkata so anaa odi atoro bere a asafo mu mpanyimfo abisa no ho asɛm a, na ɔresɛe asɛm no. Saafo no betumi anya su mmienu; wɔbɛyɛ wɔn ho sɛ wɔresom Yehowa nanso na wɔreyɛ bɔne a anibere wom wɔ sum ase. Ɔkwan bi so no, su a ɛte saa no ma obi bɛyɛ okontomponi wɔ n’asetena nyinaa mu. (Dwom 12:2) Afoforo deɛ, wɔka asɛm no mu fã kakra kyerɛ mpanyimfo no, nanso wɔkata nea ehia no so. (Asomafo Nnwuma 5:1-11) Mpɛn pii no, Satan atosɛm a yebegye adi no na ɛbɛma yɛatwa nkontompo a ɛte saa.—Hwɛ adaka a n’asɛmti ne, “ Satan Nnaadaasɛm a Ɛfa Bɔne a Anibere Wom Ho.”\nSATAN NNAADAASƐM A ƐFA BƆNE A ANIBERE WOM HO\nSatan bɛpɛ sɛ yegye atosɛm bi a ɛyɛ hu di de fa bɔne a anibere wom ho. Anigyesɛm ne sɛ Kristofo nim Ɔbonsam “nnɛɛdɛe.” (Efesofo 6:11) Susuw saa atosɛm no mu mmiɛnsa ho hwɛ.\n“Wubetumi de bɔne asie.” Nokwarem no, Yehowa hu biribiara a yɛyɛ. “Nneɛma nyinaa ho da hɔ, na ɛso abue pefee, nea yɛne no wɔ akontaabu no anim.” (Hebrifo 4:13) Esiane sɛ Yehowa nim nokwasɛm a ɛwɔ asɛm biara mu na yebebu akontaa akyerɛ no nti, adɛn na wobɔ mmɔden sɛ wode bɔne a anibere wom besie n’asomfo de asɛe w’asɛm koraa?—Hwɛ 2 Samuel 12:12 nso.\n“Worentumi mfa wo ho nto mpanyimfo no so, enti nka hwee nkyerɛ wɔn.” Ɔhene bɔne Ahab frɛɛ Elia ne ‘tamfo.’ (1 Ahene 21:20) Ná Elia yɛ Yehowa diyifo wɔ Israel, enti na anka obetumi aboa Ahab ma wanya bɔne fafiri. Kristofo asafo no mu no, Yesu de mpanyimfo no ama sɛ “akyɛde.” (Efesofo 4:8) Ɛwom sɛ mpanyimfo no nyɛ pɛ deɛ, nanso “wɔn na wɔhwɛ” yɛn so, kyerɛ sɛ wɔhwɛ sɛ yɛne Onyankopɔn benya abusuabɔ pa. (Hebrifo 13:17) Wɔnyɛ yɛn atamfo; mmom Yehowa nam wɔn so boa yɛn.\n“Sɛ woboa w’adamfo ma ɔkata ne bɔne so a, na worebɔ ne ho ban.” Nokwasɛm ne sɛ, sɛ yɛboa obi ma ɔkata ne bɔne so a, na yɛredi no awu. Obi yɛ bɔne a anibere wom a, na ɛkyerɛ sɛ wanya honhom fam yare a emu yɛ den; sɛ wokata so a, ɛte sɛ yare bɔne bi a wompɛ sɛ oduruyɛfo behu. (Yakobo 5:14, 15) Ebia na nea wayɛ bɔne no suro nteɛso; nanso Yehowa nteɛso da ne dɔ adi, na ebetumi agye ɔdebɔneyɛfo no nkwa. (Mmebusɛm 3:12; 4:13) Bio nso, sɛ ɔdebɔneyɛfo no yɛ obi a bɔne abɛyɛ ne su a, obetumi de afoforo ato asiane mu wɔ asafo no mu. So w’ani begye ho sɛ wobɛboa no ma watrɛw nea ɛnteɛ a ɛma ɔyɛɛ bɔne no mu? (Leviticus 5:1; 1 Timoteo 5:22) Ɛnde, ɔkwan biara so no, ma nea wayɛ bɔne no nkɔka nkyerɛ asafo mu mpanyimfo.\n12 Sɛ yɛrehyehyɛ krataa bi nso a, ɛsɛ sɛ yebu no aniberesɛm na yedi Yehowa ahyehyɛde no nokware. Sɛ nhwɛso no, sɛ yɛrehyehyɛ yɛn asɛnka akontaabu a, ɛsɛ sɛ yɛhwɛ yiye na yɛankyerɛw nea ennim. Saa ara na sɛ yɛrehyehyɛ krataa bi de apɛ ɔsom hokwan bi a, ɛsɛ sɛ yɛkyerɛw sɛnea yɛn akwahosan ne nsɛm foforo te ankasa.—Kenkan Mmebusɛm 6:16-19.\n13. Sɛ yɛne yɛn mfɛfo gyidifo reyɛ adwuma a, ɔkwan bɛn so na yɛbɛkyerɛ sɛ yedi nokware?\n13 Bio nso nokwaredi ho hia bere a yɛne yɛn mfɛfo gyidifo reyɛ adwuma. Ɛtɔ mmere bi a, anuanom Kristofo mmea ne mmarima ka wɔn ho bom yɛ adwuma bi. Ɛsɛ sɛ wohu sɛ ɛsono nnwuma a ɛtete saa na ɛsono asafo no dwumadi wɔ Ahenni Asa so anaa ɔsom adwuma no mu; ɛnsɛ sɛ wɔde frafra. Ebetumi aba sɛ adwumawura bi na wafa afoforo ne wɔn yɛ adwuma. Sɛ yɛfa anuanom ne wɔn yɛ adwuma a, ɛsɛ sɛ yedi wɔn nokware tua wɔn ka bere ano na yɛde sika a yɛne wɔn ayɛ ho nhyehyɛe ne nneɛma afoforo a mmara hwehwɛ sɛ yɛde ma wɔn no nso ma wɔn. (1 Timoteo 5:18; Yakobo 5:1-4) Saa ara nso na sɛ onua bi fa yɛn wɔ n’adwuma mu a, ɛsɛ sɛ yɛyɛ adwuma no pɛpɛɛpɛ, efisɛ yegye ho akatua. (2 Tesalonikafo 3:10) Ɛnsɛ sɛ yesusuw sɛ adwumawura no yɛ yɛn nua nti ɔkwan biara so ɛsɛ sɛ ɔma yɛn bere pii kogye yɛn ahome, ɔma yɛn akatua kɛse, anaa ɔma yɛn nneɛma foforo sen wɔn a wɔnyɛ anuanom no.—Efesofo 6:5-8.\n14. Sɛ Kristofo bi ka wɔn ti pam ho yɛ adwuma a, nhyehyɛe bɛn na ɛsɛ sɛ wofi nyansam yɛ, na dɛn ntia?\n14 Na sɛ yɛne afoforo na aka yɛn ti apam ho anaa yɛakogye bosea reyɛ adwuma kɛse bi nso ɛ? Bible de nnyinasosɛm a ɛho hia na mfaso wɔ so ma: Monkyerɛw biribiara wɔ krataa so! Sɛ nhwɛso no, bere a Yeremia tɔɔ asase bi no, ɔma wɔyɛɛ ɛho nkrataa mmienu a adansefo wɔ ho, na daakye asɛm nti ɔde siei. (Yeremia 32:9-12; hwɛ Genesis 23:16-20 nso.) Sɛ yɛne yɛn mfɛfo gyidifo reyɛ adwuma abom na yɛkyerɛw ho nsɛm nyinaa wɔ krataa so de yɛn nsa hyɛ ase na yennya ɛho adansefo a, ɛnkyerɛ sɛ yennye yɛn nuanom nni. Mmom no, ɛboa ma yɛkwati akasakasa, huammɔdi ne wontwiwontwi. Sɛ Kristofo bi aka wɔn ho abom reyɛ adwuma bi a, ɛsɛ sɛ ɛtena wɔn adwenem sɛ adwuma biara nni hɔ a ɛsom bo araa ma enti ɛsɛ sɛ ɛsɛe baakoyɛ ne asomdwoe a ɛwɔ asafo no mu no. *—1 Korintofo 6:1-8.\nNOKWAREDI WƆ WIASE NO MU\n15. Yehowa bu aguadi mu nsisi sɛn, na Kristofo yɛ wɔn ade sɛn wɔ nsisi ho?\n15 Ɛnyɛ asafo no mu nko na ɛsɛ sɛ Kristoni di nokware. Paulo kae sɛ: “Yɛpɛ sɛ yɛde nokwaredi bɔ yɛn bra wɔ biribiara mu.” (Hebrifo 13:18) Sɛ yɛne nnipa a wɔwɔ wiase no reyɛ adwuma a, yɛn Bɔfo no pɛ sɛ yedi nokware. Mmebusɛm nhoma no nkutoo ka atoro nsenia pii ho asɛm. (Mmebusɛm 11:1; 20:10, 23) Tete mmere mu no, na wɔtaa de nsenia ne susude yɛ adwuma de susuw nneɛma a wɔtɔn, ne sika a wɔde tɔ ade. Ná aguadifo asisifo taa de nsenia ahorow mmienu anaa nsenia a ɛnyɛ papa di dwuma de daadaa wɔn a wɔne wɔn di gua na wɔanya kwan asisi wɔn. * Yehowa kyi nneyɛe a ɛtete saa! Sɛ yɛpɛ sɛ yɛtena ne dɔ mu a, ɛsɛ sɛ yɛpo aguadi mu nsisi ahorow nyinaa.\n16, 17. Nneɛma bɛn na nnipa nni mu nokware wɔ nnɛ wiase yi mu, na dɛn na nokware Kristofo asi wɔn bo sɛ wɔbɛyɛ?\n16 Esiane sɛ Satan ne wiase yi sodifo nti, ɛnyɛ yɛn nwonwa sɛ nsisi atwa yɛn ho ahyia saa. Da biara yehyia tebea a ɛsɔ yɛn nokwaredi hwɛ. Sɛ nnipa bi pɛ adwuma na wɔrekyerɛw wɔn ho nsɛm a, wɔtaa di atoro kyerɛw sɛ wɔwɔ nimdeɛ anaa osuahu bi bere a ɛnte saa. Sɛ nkurɔfo rehyehyɛ akwantu, tow, ne nsiakyibaa (insurance) ho nkrataa anaa nneɛma a ɛtete saa a, wɔtaa kyerɛw nsɛm a ennim sɛnea ɛbɛyɛ a wɔn nsa bɛka nea wɔrehwehwɛ. Adesuafo bebree wia sɔhwɛ mu, na sɛ wɔka sɛ wɔnkyerɛw sukuu mu dwumadi bi a, ebinom kɔ Intanɛt so kotu obi asɛm a wakyerɛw ma ɛbɛyɛ sɛ wɔn ankasa asɛm. Na sɛ nkurɔfo pɛ sɛ wɔn nsa ka biribi a, mpɛn pii no wotua adanmude ma aban mpanyimfo de nya nea wɔpɛ. Ɛnyɛ nwonwa sɛ yebehu nneyɛe a ɛte sɛɛ wɔ wiase, efisɛ yenim sɛ “nnipa bɛyɛ ahopɛ, sikanibere, . . . wɔn a wɔmpɛ papa.”—2 Timoteo 3:1-5.\n17 Nokware Kristofo asi wɔn bo sɛ wɔremfa wɔn ho nhyɛ saa nneyɛe yi biara mu. Nea enti a nokwaredi tumi yɛ den ne sɛ ɛtɔ mmere bi a wɔn a wonni nokware no di yiye na wonya wɔn ho wɔ nnɛ wiase yi mu. (Dwom 73:1-8) Nanso esiane sɛ Kristofo pɛ sɛ wodi nokware “wɔ biribiara mu” nti, ebia wɔn ho bɛkyere wɔn wɔ sika fam. So ɛho hia sɛ wodi nokware bere a ebetumi ama wɔn ho akyere wɔn no? Yiw, ɛho hia paa! Adɛn ntia? Sɛ obi di nokware a, nhyira bɛn na onya?\nNOKWAREDI SO WƆ NHYIRA\n18. Adɛn nti na nokwaredi som bo saa?\n18 Asetena mu nneɛma a ɛsom bo paa no mu baako ne sɛ afoforo bebu wo sɛ nokwaredifo na wɔatumi de wɔn ho ato wo so. (Hwɛ adaka a n’asɛmti ne, “ Midi Nokware Kodu He?”) Susuw ho hwɛ—obiara betumi anya su a ɛte saa! Eyi nnyina wo nimdeɛ, wo sika, w’ahoɔfɛ, beae a wufi, anaa nneɛma foforo bi a wunni so tumi biara so. Nanso ɛyɛ den ma nnipa pii sɛ wobenya su a ɛsom bo yi bi. Ɛyɛ su a ɛho yɛ nã paa. (Mika 7:2) Ebinom bedi wo ho fɛw sɛ wudi nokware, nanso afoforo ani begye wo ho, wɔde wɔn ho bɛto wo so, na wɔabu wo. Yehowa Adansefo pii ahu sɛ ɛtɔ da bi a, wɔn nokwaredi no ma wonya mfaso wɔ sika fam mpo. Sɛ wɔpam wɔn a wonni nokware fi adwumam a, wɔn deɛ, wɔkɔ so tena adwuma no mu. Afei nso, sɛ wɔrehwehwɛ nnipa a wodi nokware afa wɔn wɔ adwuma bi mu a, ɛnyɛ den sɛ wɔbɛfa wɔn.\nMIDI NOKWARE KODU HE?\nNnyinasosɛm: “O Yehowa, hena na ɔbɛsoɛ wo ntamadan mu? . . . Nea ɔnantew nokwaredi mu na ɔyɛ adetrenee, na ɔka nokwasɛm ne komam.”—Dwom 15:1, 2.\nDɛn nti na ɛho hia sɛ meka nokware bere nyinaa?—Mmebusɛm 6:16, 17.\nMɛyɛ dɛn ‘ayi nkontompo agu’ bere a merehyehyɛ nkrataa anaa merekyerɛw biribi, te sɛ sukuu sɔhwɛ, tow ho nsɛm, anaa aban nkrataa bi no?—Efesofo 4:25; Yesaia 28:15; Mateo 22:17-21; Romafo 13:1-7.\nƆkwan bɛn so na me kasa ne me nneyɛe kyerɛ sɛ midi nokware wɔ adwumam?—Mmebusɛm 11:1; Efesofo 4:28; Kolosefo 3:9, 10.\nSɛ m’ani bere sika a, ɔkwan bɛn so na ɛbɛyɛ den ama me sɛ medi nokware?—Dwom 37:21; 1 Timoteo 6:9, 10.\n19. Ɔkwan bɛn so na nokwaredi a yɛde bɛbɔ yɛn bra no bɛka yɛn ahonim ne abusuabɔ a ɛda yɛne Yehowa ntam no?\n19 Sɛ nea yɛaka yi bi to wo anaasɛ amma saa mpo a, wubehu sɛ nokwaredi so wɔ mfaso pii. Wubenya ahonim pa, na eyi yɛ nhyira kɛse. Paulo kyerɛwee sɛ: “Yegye di sɛ yɛwɔ ahonim pa.” (Hebrifo 13:18) Nea ɛsen saa no, yɛn soro Agya no behu wo nokwaredi efisɛ ɔdɔ nnipa a wodi nokware. (Kenkan Dwom 15:1, 2; Mmebusɛm 22:1.) Yiw, wo nokwaredi bɛma woatena Onyankopɔn dɔ mu, na akatua biara nni hɔ a ɛsen eyi. Afei momma yensusuw asɛm a ɛne eyi wɔ abusuabɔ ho: Sɛnea Yehowa bu adwuma.\n^ nky. 9 Asafo no mu no, sɛ atorodi bɛyɛ obi su na ɔhyɛ da di atoro de sɛe afoforo a, ɛho behia sɛ mpanyimfo paw asɛnni boayikuw ma wodi n’asɛm.\n^ nky. 14 Sɛ wopɛ sɛ wuhu nea anuanom bɛyɛ bere a adwuma nhyehyɛe bi ankɔ yiye no a, hwɛ Nkekaho “Adwuma Ho Nsɛm a Wobesiesie.”\n^ nky. 15 Ná wɔwɔ nsenia a wɔde tɔ ade ne foforo a wɔde tɔn nneɛma, na emu biara mu no, wɔhwɛ sɛ wobenya mfaso. Afei na nsenia no bi wɔ hɔ a ne nsa baako ware anaa emu yɛ duru sen baako a aka no, na wɔde eyi sisi afoforo.\nWo Ba Di Atorɔ?\nWo ba di atorɔ? Kenkan Bible mu nsɛm a ɛboa awofoɔ ma wɔtete wɔn mma, na fa boa wo mma ma wɔnhunu sɛ nokorɛdie ho hia.


Korintofo I 16 - Nkwa Asem (NA-TWI) | Biblica América Latina\nKorintofo I 16 - Nkwa Asem (NA-TWI)\nKorintofo I 16\n1Asɛm a ɛfa tow a wobeyi de aboa Onyankopɔn asafo mma a wɔwɔ Yudea ho no ni: Ɛsɛ sɛ moyɛ nea meka mekyerɛɛ Galati asafo horow sɛ wɔnyɛ no bi. 2 Kwasida biara, sika a moanya no, momfa bi nsie baabi sɛnea meba mo nkyɛn a, ɛremma munyi tow. 3 Sɛ meba kɔ a, mɛkyerɛw adansedi krataa mede asoma nnipa a mopene so sɛ mensoma wɔn na wɔabegye mo akyɛde no de akɔ Yerusalem. 4 Sɛ ɛho hia sɛ me ne wɔn ba a, me ne wɔn bɛba.\n5 Sɛ mifi Makedonia a na mɛba mo nkyɛn, efisɛ, mɛfa hɔ. 6 Ebia medi nna kakra wɔ mo nkyɛn. Ebia medi awɔw bere no wɔ mo nkyɛn. Ɛno akyi moaboa me ama makɔ baabiara a mepɛ sɛ mekɔ. 7 Mempɛ sɛ medi nna tiaa bi mo nkyɛn. Na mmom mewɔ anidaso sɛ, sɛ Awurade pɛ a, mɛtena mo nkyɛn akyɛ. 8 Nanso mɛtena Efeso ha yi akosi Pentekoste da no. 9 Ɛwom sɛ wɔn a wɔasɔre tia me dɔɔso de, nanso akwan pa a metumi mafa so madi dwuma pa wɔ ha.\n10 Sɛ Timoteo ba mo kyɛn wɔ ha a, monsom no hɔho, efisɛ, ɔreyɛ Awurade adwuma sɛnea meyɛ yi ara. 11 Obiara mmu no abomfiaa na mmom, mommoa no na ontu ne kwan yi asomdwoe mu na watumi asan abɛka me nsa, efisɛ, merehwɛ ɔne anuanom no anim.\n12 Ɛfa onua Apolo ho nso, metaa hyɛ no nkuran sɛ ɔne anuanom a aka no ntaa nsra mo, nanso ɔnyɛɛ n’adwene sɛ ɔbɛkɔ mprempren ara. Sɛ onya kwan de a, ɔbɛkɔ.\n13 Monnwɛn, momma mo gyidi mu nyɛ den; mo bo nyɛ duru na munnya ahoɔden.\n14 Momfa ɔdɔ nyɛ mo nnwuma nyinaa. 15 Munim Stefana ne ne fifo ho asɛm. Wɔyɛ nnipa a wɔdan bɛyɛɛ Kristofo kan wɔ Hela na wɔde wɔn ho ama Onyankopɔn adwumayɛfo. Mesrɛ mo, me nuanom, 16 sɛ munni nnipa a wɔte saa ne wɔn a wodi saa dwuma no bi na wɔne wɔn som no akyi. 17 M’ani gye Stefana, Fortunato ne Akaiko ba a wɔbae no ho. Wobesii mo ananmu 18 na wɔama m’ani agye sɛnea wɔmaa mo ani gyei no ara pɛ. Ɛsɛ sɛ yɛkae nnipa a wɔte saa no.\n19 Asafo a wɔwɔ Asia no kyia mo. Akwila ne Priskila ne asafo a wohyia wɔn fi no nso kyia mo. 20 Anuanom a wɔwɔ ha no kyia mo. Momfa ɔdɔ nkyiakyia mo ho mo ho.\n21 Me ara me nsa ano nkyerɛwee ni: Me Paulo, mikyia mo. 22 Obiara a ɔnnɔ Awurade no, nnome mmra ne so. Maranata “Yɛn Awurade, bra!” 23 Awurade Yesu adom mmra mo so. 24 Me dɔ nka mo nyinaa wɔ Kristo Yesu mu.\nNA-TWI : Korintofo I 16


ዕብራውያን 5 NASV – Hebrifo 5 AKCB | Biblica\nዕብራውያን 5 NASV – Hebrifo 5 AKCB\n1Woyii Ɔsɔfopanyin biara fii nnipa bi mu na wasi wɔn anan mu de wɔn akyɛde ne wɔn bɔne ho afɔre asom Onyankopɔn. 2Esiane sɛ nʼankasa yɛ mmerɛw wɔ akwan ahorow pii so no nti, otumi tɔ ne bo ase ma wɔn a wonnim na wɔyɛ mfomso no. 3Ne mmerɛwyɛ nti, sɛ ɔrebɔ bɔne ho afɔre a, ɛsɛ sɛ ɔbɔ ma ne ho ne afoforo nso. 4Obiara ntumi nyi ne ho mfa nhyɛ ne ho anuonyam5.4 Kristo bere so no, na Ɔsɔfopanyin dibea no da abusuakuw bi mu. sɛ ɔyɛ Ɔsɔfopanyin. Onyankopɔn frɛ nko na onipa nam so bɛyɛ Ɔsɔfopanyin sɛnea wɔfrɛɛ Aaron no.\n5Saa ara nso na Kristo annye anto ne ho so sɛ ɔyɛ Ɔsɔfopanyin amfa anhyɛ ne ho anuonyam. Na mmom Onyankopɔn ka kyerɛɛ no se,\nnnɛ, mayɛ wʼAgya.”\n6Ɔsan kaa wɔ baabi foforo se,\n7Yesu baa ɔhonam mu wɔ asase so no, ɔbɔɔ mpae nam nkotosrɛ so de nʼabisade too Onyankopɔn a obetumi agye no afi owu mu no anim. Esiane sɛ odwo na ɔde ne ho nyinaa som no no nti, Onyankopɔn tiee no. 8Ɛwɔ mu sɛ na ɔyɛ Onyankopɔn Ba de, nanso ɔnam nʼamanehunu so suaa ahobrɛase. 9Na owiee pɛyɛ no, wɔn a wotie no no nam ne so nya nkwagye a enni awiei, 10na Onyankopɔn ada no adi sɛ ɔyɛ Ɔsɔfopanyin sɛnea Melkisedek asɔfokwan nhyehyɛe te no.\n11Yɛwɔ eyi ho nsɛm pii ka, nanso emu kyerɛkyerɛ yɛ den, efisɛ mo ntease yɛ den. 12Moayɛ nkyerɛkyerɛ adwuma no akyɛ, nanso ɛsɛ sɛ munya obi ma ɔkyerɛkyerɛ mo Onyankopɔn ho asɛm fi ne mfiase. Anka ɛsɛ sɛ saa bere yi mudi aduan a ɛyɛ den, nanso nufusu na eye ma mo. 13Obiara a nufusu ye ma no no da so yɛ akokoaa a onnim nea eye ne nea enye. 14Aduan a ɛyɛ den ye ma mpanyimfo a wɔatetew wɔn na wɔahu nsonoe a ɛda papa ne bɔne ntam no.\nAKCB : Hebrifo 5